title: Venäjän hyökkäys Hivaan 1839–1840

text: Paluumatka osoittautui yhtä hankalaksi kuin eteneminenkin. Matkan varrelle jääneet kamelinraadot houkuttelivat alueelle susia, jotka ahdistelivat venäläisiä öisin. Lisäksi ongelmana oli keripukki, jonka syytä ei ymmärretty ja venäläisten johto hankki suurin vaikeuksin joukoilleen liha-annoksia kasvisten sijaan. Sää parani maaliskuussa, mutta aiheutti samalla uusia ongelmia. Vitamiinien puutteesta kärsineet joukot alkoivat kärsiä lumisokeudesta. Venäläiset pääsivät lopulta takaisin Orenburgiin toukokuussa 1840. Venäläiset menettivät epäonnistuneella sotaretkellä yhteensä yli 1 000 miestä ilman laukausten vaihtoa hivalaisten kanssa. Kymmenestä tuhannesta kamelista selvisi takaisin vain 1 500.


title: Humbug

text: Humbug on brittiläisen rockyhtye Arctic Monkeysin kolmas studioalbumi, joka julkaistiin elokuussa 2009.


title: Humbug

text: Yhtye aloitti kappaleiden säveltämisen ja sanoittamisen kesän 2008 lopulla ja viimeistelivät sen keväällä 2009. "Humbug" on huomattavasti synkempi ja kokeellisempi kuin yhtyeen kaksi aiempaa albumia.


title: Humbug

text: Edellisen albumin, vuoden 2007 "Favourite Worst Nightmaren" tavoin "Humbug" julkaistiin ensimmäiseksi Japanissa 19. elokuuta 2009, tämän jälkeen Australiassa, Brasiliassa, Saksassa ja Irlannissa 21. elokuuta. Britanniassa se julkaistiin myöhemmin 24. elokuuta ja Yhdysvalloissa päivää myöhemmin. Albumi debytoi Suomen virallisen listan sijalla 11.


title: Humbug

text: Kaikki kappaleet kirjoittanut Alex Turner.


title: Humbug

text: Listasijoitusten lähde:


title: HMS Vindex (1915)

text: HMS Vindex oli Britannian kuninkaallisen laivaston vesilentokoneiden emälaiva ensimmäisessä maailmansodassa. Armstrong Whitworth valmisti aluksen nimellä SS "Viking", ja se oli suunniteltu nopeaksi matkustajalautaksi Isle of Man Steam Packet Companylle.


title: HMS Vindex (1915)

text: Isle of Man Steam Packet Company tilasi SS "Vikingin" Armstrong Whitworthilta ja sen köli laskettiin 1904. Alus laskettiin vesille 7. maaliskuuta 1905 ja se valmistui toukokuussa 1907.


title: HMS Vindex (1915)

text: Amiraliteetti pakko-otti aluksen 15. maaliskuuta 1915 lopulla vesilentokoneiden emälaivaksi, ja se lunastettiin 11. lokakuuta. Alus nimettiin "HMS Vindexiksi", jotta vältettäisiin sekaannus hävittäjä "HMS Vikingin" kanssa.


title: HMS Vindex (1915)

text: Pääosan urastaan alus palveli Pohjanmerellä, mistä se kahdesti teki hyökkäyksen saksalaisten Zeppelini-tukikohtaan Tonderniin. 3. marraskuuta 1915 aluksen Bristol Scout -lentokoneesta tuli ensimmäinen lentotukialukselta noussut lentokone, ja aluksen toisesta koneesta tuli ensimmäisen lentotukialukselta torjuntalennolle noussut lentokone vuoden 1916 aikana, kun se torjui onnistuneesti Zeppelin L 17:n. Alus siirrettiin vuonna 1918 Välimerelle, ja se myytiin takaisin alkuperäisille omistajilleen 12. helmikuuta 1920.


title: HMS Vindex (1915)

text: Alus palveli toisessa maailmansodassa vuosina 1942–1943 joukkojenkuljetusaluksena nimellä HMS "Viking". Alus saapui 24. syyskuuta 1954 Wardille romutettavaksi.


title: Pippa Middleton

text: Philippa Charlotte "Pippa" Middleton (s. 6. syyskuuta 1983) on englantilainen juhlasuunnittelija, julkisuuden henkilö ja Cambridgen herttuatar Catherinen sisko.


title: Pippa Middleton

text: Middleton kävi Marlborough College -yksityiskoulua urheilustipendillä ja opiskeli Edinburghin yliopistossa englantilaista kirjallisuutta. Hän työskenteli PR-firmassa ja myöhemmin vanhempiensa yrityksessä toimittamassa juhlien suunnitteluun keskittynyttä Party Times -sivustoa. Middleton opiskelee kesällä 2016 julkisuudessa olleen tiedon mukaan ravintoneuvojaksi.


title: Pippa Middleton

text: 20. toukokuuta 2017 Pippa Middleton vihittiin avioliittoon investointipankkiiri James Matthewsin kanssa. He olivat kihlautuneet vuosien yhdessäolon jälkeen edellisen vuoden heinäkuussa . Lehtitietojen mukaan he odottavat perheenlisäystä lokakuussa 2018.


title: Pippa Middleton

text: Middleton oli morsiusneitona siskonsa ja prinssi Williamin häissä huhtikuussa 2011. Kuvasarja Pippa Middletonista nousemassa kirkon portaita kantaen sisarensa laahusta muodostui erääksi tapahtuman ikonisimmista .


title: Pippa Middleton

text: 18. huhtikuuta 2011 julkaistiin "William & Kate" -niminen televisioelokuva hänen siskonsa Catherinen romanssista. Pippaa filmatisoinnissa näytteli Mary Elise Hayden.


title: Vieux-Fort (kunta)

text: Kunnan keskustaajama Vieux-Fort on Saint Lucian toiseksi suurin kaupunki. Se on yleisilmeelltään moderni kaupunki, mutta siirtomaatyylisiä rakennuksia on säilynyt kaupungin keskustassa.


title: Vieux-Fort (kunta)

text: Kunnan alueella toimii satama ja Hewanorran kansainvälinen lentoasema. Se on Saint Lucian kahdesta lentoasemasta suurempi, ja perustettiin toisen maailmansodan aikana sotilaslentokentäksi.


title: Murmanskin rautatieasema

text: Murmanskin rautatieasema () on Venäjän Murmanskin alueen Murmanskissa sijaitseva Venäjän rautateiden tärkeä rautatieasema.


title: Murmanskin rautatieasema

text: Asema on Murmanskin radan henkilöliikenteen pääteasema ja sijaitsee Murmanskin sataman vieressä, vain 400 metrin etäisyydellä Jäämerestä. Asemalle on säännöllinen junayhteys lukuisista kaupungeista, muun muassa Pietarin Laatokan rautatieasemalta ja Moskovan Leningradin asemalta.


title: Murmanskin rautatieasema

text: Hallinnollisesti Murmanskin rautatieasema kuuluu Venäjän rautateiden luoteisen tytäryhtiön, Lokakuun rautateiden vastuualueeseen.


title: Pietro Gazzoli

text: Pietro Gazzoli (6. elokuuta 1903 – 17. helmikuuta 1990) oli italialainen roomalaiskatolinen piispa. Hän syntyi Edolossa. Hänet vihittiin papiksi Brescian hiippakuntaan 14. helmikuuta 1926 ja nimitettiin sen vihkipiispaksi sekä Forum Flaminiin titulaaripiispaksi 3. helmikuuta 1968. Piispaksi vihkiminen seurasi 19. maaliskuuta. Pääkonsekraattorina toimi Luigi Morstabilini, jota avustivat Felice Bonomini ja Carlo Manziana.


title: Pietro Gazzoli

text: Gazzoli jäi eläkkeelle 80-vuotispäivänään 6. elokuuta 1983.


title: Totuustaulu

text: Totuustaulu on propositiologiikassa käytettävä taulukko, jossa on lueteltu tutkittava lause ja sen alikaavat. Totuustaulun avulla voidaan selvittää, mikä tutkittavan lauseen totuusarvo on tietyillä atomilauseiden totuusarvoilla. Totuustaulun yläriville tulee omiksi sarakkeikseen jokainen tutkittavassa lauseessa esiintyvä alikaava ja tutkittava lause. Atomilauseiden alapuolelle listataan kaikki mahdolliset totuusarvojen yhdistelmät (totta ja epätotta), joista sitten lasketaan varsinaisten tutkittavien lauseiden totuusarvot. Jokaisella propositiosymbolilla on taulukossa kaksi eri totuusarvoa, "totta" ja "epätotta", joita yhdistämällä saadaan laskettua totuustaulun kaikkien rivien lukumäärä. Se on 2^n, missä n=propositiosymboleiden lukumäärä.


title: Totuustaulu

text: Totuustaulun käytöstä on havaittu ensimmäisiä viitteitä jo antiikin ajoilta. Sen käyttö yleistyi 1800-luvulla, mutta tunnetuksi se tuli vasta 1920-luvulla. Silloin sitä käyttivät Emil Post ja Ludwig Wittgenstein. Vaikka monet henkilöt olivat todistetusti käyttäneet totuustauluja aiemmin, niin kunnia sen keksimisestä yhdistetään Wittgensteiniin. Hän käytti totuustauluja muun muassa pääteoksessaan Tractatus logico-philosophicus (1922).


title: Totuustaulu

text:
Taulukossa A ja B ovat lauseita, 0 = epätosi ja 1 = tosi.
Taulukon symbolien selitykset:


title: Totuustaulu

text:
Yleisimmin käytetyt konnektiivit ovat negaatio(ei), konjunktio(ja), disjunktio(tai), implikaatio(jos... niin) ja ekvivalenssi(jos ja vain jos). Näistä negaatiota sovelletaan yhteen lauseeseen ja muita konnektiiveja taas yhdistämään
kahta lausetta.


title: Totuustaulu

text:
Negaatio kääntää lauseen totuusarvon päinvastaiseksi. Siis lauseen A negaatio on epätosi jos lause A on tosi. Vastaavasti
negaatio A on tosi, jos lause A on epätosi.


title: Totuustaulu

text: Negaation totuustaulu: ¬A (käytetään myös merkintöjä NA tai ~A)


title: Totuustaulu

text: Lauseiden A ja B konjunktio on tosi, kun molemmat lauseet A ja B ovat tosia. Muussa tapauksessa se on epätosi.


title: Totuustaulu

text:
Konjunktion totuustaulu: A ∧ B (Käytetään myös merkintöjä A ja B tai A & B)
Lauseiden A ja B disjunktio on totta, kun ainakin toinen lauseista A tai B on tosi. Jos molemmat lauseet ovat epätosia,
niin disjunktio on epätosi.


title: Totuustaulu

text:
Disjunktion totuustaulu: A ∨ B (Käytetään myös merkintöjä A tai B, A || B, tai A + B)
Implikaation symboli on → tai ← riippuen implikaation suunnasta.
Implikaatio A → B on tosi, kun lauseet A ja B ovat tosia, sekä silloin kun A on epätosi. A → B on epätosi ainoastaan silloin, kun A on tosi ja B on epätosi.
Implikaatio A ← B on tosi, kun lause A on tosi, sekä silloin kun A ja B ovat epätosia. A ← B on epätosi ainoastaan silloin, kun A on epätosi ja B on tosi.


title: Totuustaulu

text:
Implikaation totuustaulu:
Ekvivalenssista käytetään ↔ merkkiä. Lause A ↔ B on tosi,
kun lauseilla A ja B on sama totuusarvo. Vastaavasti A ↔ B on epätosi, kun lauseilla A
ja B on eri totuusarvo.


title: Totuustaulu

text:
Ekvivalenssin totuustaulu: A ↔ B (also written as A jos B , A = B, tai A ≡ B)
Milloin lause A∨(¬B∧C) on totta?


title: Totuustaulu

text:
Ratkaistaan tehtävä käyttämällä totuustaulua, josta voidaan lukea millä lauseiden A, B ja C arvoilla tutkittava lause on totta. Rivejä on taulussa yhteensä 2^3 = 8:
Taulukon oikeanpuoleisimmasta sarakkeesta nähdään, että tutkittava lause A∨(¬B∧C) on totta kun A on totta, tai kun A ja B ovat epätotta ja C on totta.
Onko lause (A∧B)↔ A tautologia?


title: Totuustaulu

text: Tutkittava lause on tautologia, jos se on tosi riippumatta lauseiden A tai B totuudesta. Totuustaulussa on nyt 2^2 = 4 riviä.


title: Totuustaulu

text: Taulukon oikeanpuoleisimmasta sarakkeesta nähdään, että tutkittava lause (A∧B)↔ A on epätotta kun A on totta ja B epätotta. Koska tutkittava lause ei näin ollen ole aina totta, niin se ei ole tautologia.


title: Alluviaalikeila

text:
Alluviaalikeila on viuhkamainen kerrostuma, joka muodostuu paikkaan, jossa nopeasti virtaava joki tulee esimerkiksi kanjonista tasankoalueelle. Ne ovat usein huomattavampia kuivilla ja puolikuivilla alueilla. Se on erikoistapaus alluviaalista, joka on virtaavan veden kuljettamaa ja kasaamaa sedimenttiä.
Alluviaalikeilat muodostuvat paikkaan, jossa topografiassa on selvä murtumakohta, josta vesi pystyy virtaamaan ylänköalueelta matalammalle tasankoalueelle. Tällainen murtuma, kuten kanjoni, johtaa virran tasangolle, jossa vedellä on mahdollisuus levittäytyä. Virran nopeus hidastuu, kun se päätyy tasangolle, eikä se pysty enää kuljettamaan maa-ainesta mukanaan. Aines kerääntyy sedimenteiksi viuhkamaiseen muotoon.


title: Babcock International Group

text: Babcock International Group on brittiläinen tukipalveluyhtiö, joka on erikoistunut hoitamaan mutkikkaita kalustoja ja infrastruktuuria turvallisuudeltaan ja tehtävänkuvaltaan vaikeissa ympäristöissä. Vaikka yhtiöllä on myös siviilipuolen sopimuksia, sen tärkeimpiä yhteistyökumppaneita ovat julkiset yhteisöt, etenkin Britannian puolustusministeriö ja Britannian rautateiden rataverkosta vastaava Network Rail. Yhtiöllä on neljä liiketoimintayksikköä ja ulkomaiset yksiköt Afrikassa, Pohjois-Amerikassa ja Australiassa.


title: Babcock International Group

text: Yrityksen liiketoimintayksiköt ovat Marine & Technology (merenkulku), Defence & Security (puolustus ja turvallisuus), Support Services (Tukipalvelut) ja International (kansainvälinen yksikkö).


title: Crescênzio Rinaldini

text: Crescênzio Rinaldini (27. joulukuuta 1925 – 24. lokakuuta 2011) oli brasilialainen roomalaiskatolinen piispa. Hänet vihittiin papiksi 26. kesäkuuta 1949 ja nimitettiin Araçuaín hiippakunnan piispaksi 10. toukokuuta 1982. Piispaksi vihkiminen seurasi 4. heinäkuuta. Pääkonsekraattorina toimi Luigi Morstabilini, jota avustivat Lucas Moreira Neves ja Pietro Gazzoli.


title: Crescênzio Rinaldini

text: Rinaldini jäi eläkkeelle 8. elokuuta 2001.


title: Irlannin asevoimat

text: Irlannin puolustusvoimat (, ) on perustettu 1. lokakuuta 1924. Se koostuu kahdesta osastosta, vakinaisessa palveluksessa olevista ja reservistä. Vakinaisessa palveluksessa ovat maavoimissa, merivoimissa ja ilmavoimissa palvelevat, joiden lukumäärä ei saa lain mukaan ylittää 10 500 henkeä. Reserviin kuuluvat maavoimien ja laivaston reservissä olevat, ja se on jaettu ensilinjan reserviin, johon kuuluvat aktiivipalveluksessa olleet ja toisen linjan reserviin, joka muodostuu vapaaehtoisista. Puolustusvoimien ylipäällikkö on Irlannin presidentti Michael D. Higgins.


title: Irlannin asevoimat

text: Maa on jaettu kolmeen maanpuolustusalueeseen. Läntisen maanpuolustusalueen esikunta on Athlonessa. Itäisen maanpuolustusalueen esikunta oli Dublinn Collins Barracksissa, jonka lakkauttamisen jälkeen se siirrettiin Cathal Brugha Barracksiin. Eteläisen maanpuolustusalueen esikunta on Collins Barracksissa Corkissa. Kukin maanpuolustusalue käsittää yhden maavoimien prikaatin tukijoukkoineen.


title: Savikat

text: Savikat ("Chenopodium") on kasvisuku revonhäntäkasvien, aiemman luokituksen mukaan savikkakasvien ("Chenopodiaceae") heimossa. Siihen kuuluu lähes 130 lajia. Useimmat savikat ovat yksivuotisia ruohoja, joiden lehdet ovat kierteisesti. Monet savikkalajit ovat ulkomuodoltaan hyvin muuntelevia.


title: Savikat

text: Savikat saattaa sekoittaa maltsoihin ("Atriplex"). Savikat ovat erotettavissa maltsoista kaksineuvoisuutensa (maltsat ovat yksineuvoisia) ja maltsoille tyypillisten hedelmän suojuslehtien puuttumisen perusteella.


title: Savikat

text: Savikkalajeista monet, kuten jauhosavikka ("Chenopodium album"), ovat rikkakasveja. Suvussa on myös useita hyötykasveja kuten ravintokasvit hyvänheikinsavikka ("Chenopodium bonus-henricus"), marjasavikka ("Chenopodium foliosum") ja kvinoa ("Chenopodium quinoa").Uuden 2010-luvulla julkaistun systematiikan mukaan savikat, vanha "Chenopodium"-suku, on hajotettu useisiin sukuihin: "Blitum", "Chenopodiastrum", "Chenopodium" ("s. str."), "Lipandra", "Oxybasis" ja "Teloxys". Lisäksi joitain lajeja sijoitetaan toisinaan "Dysphania"-sukuun.


title: Giulio Sanguineti

text: Giulio Sanguineti (s. 20. helmikuuta 1932 Lavagna) on italialainen roomalaiskatolinen piispa. Hänet vihittiin papiksi Chiavarin hiippakuntaan 29. toukokuuta 1955 ja nimitettiin Savona-Nolin hiippakunnan piispaksi 15. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.


title: Giulio Sanguineti

text: Sanguineti sai 7. joulukuuta 1989 nimityksen La Spezia-Sarzana-Brugnaton ja 19. joulukuuta 1998 Brescian hiippakunnan piispaksi. Hän jäi eläkkeelle 19. heinäkuuta 2007.


title: Bassano Staffieri

text: Bassano Staffieri (6. syyskuuta 1931 Casalpusterlengo – 31. heinäkuuta 2018 La Spezia) oli italialainen roomalaiskatolinen piispa. Hänet vihittiin papiksi 9. kesäkuuta 1955 ja nimitettiin Carpin hiippakunnan piispaksi 11. heinäkuuta 1989. Piispaksi vihkiminen seurasi 9. syyskuuta. Pääkonsekraattorina toimi Ugo Poletti, jota avustivat Camillo Ruini ja Giacomo Capuzzi.


title: Bassano Staffieri

text: Staffieri sai 10. heinäkuuta 1999 nimityksen La Spezia-Sarzana-Brugnaton hiippakunnan piispaksi, jona hän toimi, kunnes jäi eläkkeelle 6. joulukuuta 2007.


title: Elio Tinti

text: Elio Tinti (s. 14. elokuuta 1936 Bologna) on italialainen roomalaiskatolinen piispa. Hänet vihki papiksi Bolognan arkkihiippakuntaan Giacomo Lercaro 25. heinäkuuta 1960, ja hänet nimitettiin Carpin hiippakunnan piispaksi 17. kesäkuuta 2000. Piispaksi vihkiminen seurasi 26. elokuuta. Pääkonsekraattorina toimi Giacomo Biffi, jota avustivat Benito Cocchi ja Paolo Rabitti. Tinti asetettiin virkaansa 24. syyskuuta.


title: Take On Helicopters

text: Take On Helicopters on Bohemia Interactiven kehittämä lentosimulaattori, joka keskittyy siviilihelikoptereihin. Pelissä pääsee lentämään satojen neliökilometrien kokoisilla, oikeaan karttadataan perustuvilla pelialueilla. Peli julkaistiin 27. lokakuuta 2011 Microsoft Windows-alustalle. 15. maaliskuuta 2012 pelille julkaistiin ensimmäinen lisäosa nimeltään Take On Helicopters: Hinds.


title: Take On Helicopters

text: "Take On Helicopters" sisältää kolme eri helikopteriluokkaa; kevyt, keskiraskas ja raskas. Pelissä on myös kolme vaikeustasoa "Trainee", "Beginner" ja "Expert". Pelimoodeja ovat vapaalento, uramoodi, haastetehtävät, aikaratatehtävät, harjoitustehtävät, tehtäväeditori ja moninpeli.


title: Take On Helicopters

text: Tärkeimpänä pelialueena on 3600 km² laajuinen Seattlen urbaani ympäristö pilvenpiirtäjineen ja vesistöineen. Toinen pelialue on 14400 km² laajuinen eteläaasialainen aavikkomaasto pienine kylineen ja jokineen.


title: Take On Helicopters

text: Ennen virallista julkaisua "ARMA 2: Operation Arrowhead" -pelin omistajat pystyivät testaamaan lentämistä "Take On Helicopters":n "Community Preview"-versiossa. Pelin ennakkotilanneet saivat ladata beta-version pelistä 4. lokakuuta 2011 alkaen.


title: Take On Helicopters

text: Pelin versiosta 1.06 lähtien "Arma 2" ja "Arma 2: Operation Arrowhead" pelien sisältöä on voinut käyttää "Take On Helicopters":sta käsin.


title: Branislav Simić

text: Branislav Simić (, s. 21. maaliskuuta 1935 Gornja Rogatica, Jugoslavian kuningaskunta) on Jugoslaviaa edustanut, aktiiviuransa lopettanut kreikkalais-roomalaisen tyylin painija, painituomari ja olympiavoittaja.


title: Branislav Simić

text: Simić voitti 87 kg:n painoluokan olympiakultaa Tokiossa 1964 ja olympiapronssia Méxicossa 1968. MM-kilpailuista hän saavutti yhden hopeamitalin.


title: Branislav Simić

text: Simić nimettiin vuonna 2007 FILA:n kunniagalleriaan.


title: Kesähorros

text: Kesähorros on eläinten lepotila, jonka aikana aineenvaihdunta on hyvin alhainen ja eläin on epäaktiivinen. Eläin saattaa vaipua kesähorrokseen, kun ympäristöolosuhteet ovat liian kuumia ja kuivia.


title: Kesähorros

text: Kesähorrosta esiintyy sekä maalla että vedessä elävillä eläimillä, ja kesähorrostajia löytyy monista eläinluokista, kuten hyönteisistä, kaloista, sammakkoeläimistä, matelijoista ja nisäkkäistä. Kesähorros voi kestää tunneista kuukausiin. Se on erityisen yleistä aavikon kotiloilla, jotka pyrkivät estämään veden menetyksen erittämällä ympärilleen suojaavan kerroksen. Jotkut Negevin autiomaan "Sphincterochila"-lajit voivat olla kesähorroksessa jopa 98 prosenttia elämästään. "Scaphiopus"-suvun sammakkoeläimet voivat olla kesähorroksessa kymmenen kuukautta vuodesta ja keuhkokalat jopa muutamia vuosia.


title: Aarne Aho

text: Aarne Rafael Aho (10. kesäkuuta 1904 Tampere – 12. syyskuuta 1978 Helsinki) oli suomalainen taidegraafikko ja -maalari. Hänen ensinäyttelynsä oli Helsingissä vuonna 1939.


title: Aarne Aho

text: Ahon vanhemmat olivat asianajaja Hjalmar Unger ja Maria Aho. Hän opiskeli Suomen Taideyhdistyksen piirustuskoulussa vuosina 1935–1939 ja talvisodan jälkeen vielä vuonna 1941. Hänen puolisonsa oli taiteilija Lyyli Aho (s. Molander).


title: Aarne Aho

text: Aho aloitti taideopintonsa hieman tavanomaista myöhemmin, täytettyään jo kolmekymmentä. Hänen merkittävin tuotantonsa ajoittuukin vasta 1950-luvulle. Ahon teosten aiheina olivat muun muassa maisemat, henkilökuvat ja työnkuvat, ja teoksille on tunnusomaista rauhallinen sommittelu ja hiljainen tunnelma. Niille on ominaista myös suurpiirteinen naivistisisuus, jota on kuitenkin sävytetty hienostuneesti pehmeällä värien ja valoisuuserojen käsittelyllä. Grafiikassa Aho kehitti omintakeista ilmaisuaan erityisesti mezzotintotekniikalla.


title: Aarne Aho

text: Ahon grafiikkaa on ollut laajasti esillä myös monissa ulkomaisissa näyttelyissä 1940-luvulta lähtien. Aho palkittiin vuonna 1962 Pro Finlandia -mitalilla.


title: Etelänkirkupöllönen

text: Etelänkirkupöllönen ("Megascops trichopsis") on pöllösten sukuun kuuluva lintulaji. Sitä tavataan El Salvadorissa, Guatemalassa, Hondurasissa, Meksikossa, Nicaraguassa ja Yhdysvalloissa.


title: Etelänkirkupöllönen

text: Sen elinpiiriä ovat subtrooppiset ja trooppiset metsät, toisinaan myös entiset metsät, sekä viljelyalueet, kuivat ja kosteat vuoristoalueet 600–2 950 metrin korkeudessa.


title: Etelänkirkupöllönen

text: Aikuisilla on kahta väritystä: joko ruskea tai tummanharmaa höyhenys. Niiden pää on pyöreä, ja niillä on korvatupsut, keltaiset silmät ja kellertävä nokka. Lintu on hyvin saman näköinen kuin lännenkirkupöllönen, mutta sillä on rinnassa vahvempi raidoitus ja se on kooltaan pienempi.


title: Etelänkirkupöllönen

text: Lintu painaa keskimäärin 88,35 grammaa.


title: Etelänkirkupöllönen

text: Etelänkirkupöllönen vaanii saalista oksalla ja syöksyy sen kimppuun. Ne saattavat saalistaa myös lennossa. Ne syövät pääasiassa pieniä nisäkkäitä ja suuria hyönteisiä, kuten heinäsirkkoja, kovakuoriaisia ja yöperhosia, joista ruokavalio pääosin koostuu. Ne ovat aktiivisia yöllä tai hämärissä ja huomaavat saaliin erinomaisen kuulonsa ja yönäkönsä avulla.


title: Etelänkirkupöllönen

text: Niiden tavallisinta ääntelyä on kahdeksan lyhyin väliajoin kuuluvaa ”buu”-ääntä, keskellä vähän korkeampana ja alussa ja lopussa vähän matalampana äänenä.


title: Etelänkirkupöllönen

text: Lintu munii yleensä huhti-toukokuussa 3–4 munaa, joko puunkoloon tai vanhaan tikankoloon 5–7 metrin korkeudelle maasta.


title: Singh Is Kinng

text: Singh Is Kinng (hindiksi सिंह इज़ किंग, punjabiksi ਸਿੰਘ ਇਜ਼ ਕਿੰਗ) on Anees Bazmeen ohjaama intialainen toimintakomediaelokuva vuodelta 2008. Päärooleja näyttelevät Akshay Kumar ja Katrina Kaif. Rap-artisti Snoop Doggilla on cameo-rooli elokuvassa. "Singh Is Kinng" kuului vuoden menestyneimpiin Bollywood-elokuviin.


title: Singh Is Kinng

text: Punjabilaisesta kylästä kotoisin oleva Happy Singh päätyy epäonnisten sattumien kautta Australian alamaailman kuninkaaksi.


title: Singh Is Kinng

text: Elokuvan musiikki sai poikkeuksellisen paljon huomiota Snoop Doggin mukana olon takia.


title: Filippiinienkyläpöllönen

text: Filippiinienkyläpöllönen ("Otus mantananensis") on pienikokoinen pöllöjen heimoon ja pöllösten sukuun kuuluva lintulaji.


title: Filippiinienkyläpöllönen

text: Se on kotoperäinen Malesiassa Sabahin rannikon pikkusaarilla ja Filippiineillä Palawanin rannikon pikkusaarilla sekä Sulun saaristossa ja Keski-Filippiineillä. Sen levinneisyysalue on hyvin pieni. Kansainvälinen luonnonsuojeluliitto IUCN on arvioinut sen silmälläpidettäväksi lajiksi.


title: Filippiinienkyläpöllönen

text: Sillä on kaksi alalajia:


title: House Party (The Temptationsin albumi)

text: House Party on yhdysvaltalaisen soul-lauluyhtye The Temptationsin vuonna 1975 julkaistu studioalbumi. Albumi on ilmestynyt Motown Record Corporationin levymerkillä Gordy.


title: House Party (The Temptationsin albumi)

text: Jeffrey Bowenin ja häntä edeltäneen Norman Whitfieldin jälkeen tuottajiksi saatiin useita ryhmiä. Avauskappaleen on tuottanut Brian Holland, joka oli tässä vaiheessa jo varsinaisesti jättänyt Motownin muun Holland–Dozier–Holland-ryhmän mukana. Muut tuottajat ovat Steve Cropper (3 kappaletta) sekä jo edellisellä "A Song for You" -albumilla mukana olleet Clayton Ivey ja Terry Woodford (2 kappaletta) sekä Suzee Ikeda ja James Carmichael (3 kappaletta). The Temptations on mukana viimeksimainitun ryhmän kanssa tuottamassa kappaleita "What You Need Most (I Do Best of All)" ja "Darling Stand by Me (Song for My Woman)". Ne ovat myös yhtyeen tekemiä ja albumin parhaimmistoa. Yhtyeen bassolaulaja David English on pääosassa kappaleella "Ways of a Grown Up Man".


title: House Party (The Temptationsin albumi)

text: Edelliseltä albumilta tuttuja nimiä ovat myös sovittajat Harrison Calloway ja Ted Stovall.


title: House Party (The Temptationsin albumi)

text: Albumin ääniraidat on koostanut Cal Harris. Hän on myös äänittänyt ensimmäisen kappaleen ja muista vastaavat Lawrence T. Horn ja Fred Ross. Näistä aikaisemmin mukana olivat Harris ja Ross.


title: House Party (The Temptationsin albumi)

text: Levykannen on suunnitellut Douglas Boyd Design Frank Mulveyn ohjauksessa. Albumin tekoa on järjestellyt Suzee Ikeda.


title: House Party (The Temptationsin albumi)

text:
Albumilta on julkaistu single "Keep Holding on" / "What You Need Most I Do Best of All" (Tamla Motown 1C006-97377).
"Keep Holding on"


title: House Party (The Temptationsin albumi)

text: "It's Just a Matter of Time"


title: House Party (The Temptationsin albumi)

text: "You Can't Stop a Man in Love"


title: House Party (The Temptationsin albumi)

text: "World of You, Love and Music"


title: House Party (The Temptationsin albumi)

text: "What You Need Most of All (I Do Best of All)"


title: House Party (The Temptationsin albumi)

text: "Ways of a Grown Up Man"


title: House Party (The Temptationsin albumi)

text: "Johnny Porter"


title: House Party (The Temptationsin albumi)

text: "Darling, Stand by Me (Song for My Woman)"


title: House Party (The Temptationsin albumi)

text: "If I Don't Love You This Way"


title: House Party (The Temptationsin albumi)

text: Lauluyhtyeen jäseniä ei ole mainittu, mutta kappaleen "What You Need Most (I Do Best of All)" tekijätietojen perusteella mukana ovatLP-levyn takakannessa on valokuva yhtenäisiin esiintymisasuihin sonnustautuneista yhtyeen jäsenistä.


title: House Party (The Temptationsin albumi)

text: Vuonna 1971 Ricky Owensin korvannut Damon Harris erosi tämän jälkeen yhtyeestä ja hänen tilalleen tuli Glenn Leornard.


title: LÉ Ciara

text: LÉ Ciara (viirinumero P42) on Irlannin laivaston Peacock-luokan partioalus, joka valmistui Britannian kuninkaallisen laivaston partioalus "HMS Swallowiksi". Se nimettiin Irlannin laivastossa Tipperaryn suojeluspyhimyksen Ciaran mukaan.


title: Lehtiahven

text: Lehtiahven ("Banjos banjos") on ahvenkaloihin kuuluva kala ja ainoa laji lehtiahventen heimossa ("Banjosidae"). Lehtiahven elää Tyynellämerellä.


title: Lehtiahven

text: Lehtiahven voi kasvaa 20–30 cm pitkäksi. Ruumiinrakenteeltaan se on litteä ja korkea, erityisesti otsaprofiili on jyrkkä. Kalan suomut ovat väriltään oliivinvihreät tai harmahtavan ruskeat, selkäevässä on musta laikku. Selkäevä on pitkä ja piikikäs. Erityisesti kolmas selkäevän suodoista on pitkä. Myös peräevä on lehtiahvenella piikikäs.


title: Lehtiahven

text: Lehtiahventa tavataan Tyynellämerellä Korean ja Japanin rannikoilta etelään itä-Kiinan merelle. Toisinaan lajia on rapeotoitu tavataaneen myös Indonesiasta. Paikalliset kalastajat Kiinassa ja Japanissa kalastavat lehtiahventa ja sillä on myös jonkin verran kaupallista arvoa.


title: Routaeriste

text: Routaeristettä käytetään rakentamisessa estämään maan routimista perustusten ympärillä. Eristeillä estetään pakkasen tunkeutumisen maaperään ja sitä kautta roudan aiheuttamat vauriot rakenteille.


title: Routaeriste

text: Routiminen on maanpinnan liikkumista tai maan fysikaalisten ominaisuuksien muuttumista routaantumisen tai roudan sulamisen yhteydessä.


title: Routaeriste

text:
Routiminen johtuu maaperässä olevan jäätyvän veden tilavuuden muutoksista. Kun vesi laajenee, liikkuvat maaperässä olevat kiinteät ainekset, mitä kutsutaan routaliikkeeksi. Routaliike voi puolestaan liikuttaa rakenteita ja aiheuttaa vaurioita rakennuksille tai teille.
Routimisen vaikutuksia voi vähentää eristeiden lisäksi myös rakentamalla routimattomalle tai vähän routivalle maapohjalle, esimerkiksi kalliolle. Myös rakenteiden perustaminen routarajan alapuolelle ehkäisee routavaurioita.


title: Routaeriste

text:
Routaeristeillä estetään maaperän jäätyminen halutulla alueella. Maan routaeristäminen alkoi lisääntyä, kun taloudelliset ja kestävät EPS-eristelevy, eli kansanomaisemmin styroksieristeet yleistyivät. Aikaisemmin routaa vastaan käytettiin esimerkiksi talon seinustalle kasattua lunta, mutta sulamisvedet altistivat rakenteita kosteusrasitukselle.
Routaeristeet mitoitetaan siten, että ne kestävät maassa useita vuosikymmeniä. Eristyskyvyn on oltava rakennusten routaeristyksessä sellainen, että suojattavat rakenteet selviävät pahimmasta 50 vuoden aikajänteellä esiintyvästä routatalvesta. Routaeristeitä käytetään myös teiden ja muiden kulkuväylien routaeristykseen, jolloin ei tarvitse vaihtaa niin paljon routimatonta maa-ainesta (kalliomurska tms.). Teiden eristys mitoitetaan sallitun routanousun mukaan ja vähimmillään pyritään tasaiseen routanousuun, jolloin tien pinnoite ei vaurioidu.


title: Routaeriste

text: Rakennusten perustusten routaeristyksessä routaeristeet asennetaan talon perustusten reunoille siten, että ne on kallistettu poispäin rakennuksesta. Tämä varmistaa, että levyille mahdollisesti kertyvä vesi valuu pois, eikä imeydy ajan kuluessa levyihin. Levyjen päälle levitetään n. 50 mm sorakerros(tai kalliomurska), jonka päälle tulee sadevesivalumilta suojaava muovi. Muovia ei saa asentaa suoraan eristeen päälle, koska maaperästä muovin alapinnalle tiivistyvä kosteus kastelisi eristeen.. Perustusten routaeristyksen sijasta perustus voidaan upottaa niin syvälle että routa ei pääsen niin syvälle, eristeiden poisjättämisellä maaperän lämpötila myös on alhaisempi joka edesauttaa kellariseinien ja perustusten rakennusfysikaalista toimintaa, kuivattaen seinää/perustusta.


title: Routaeriste

text: Nykyään routaeristeinä käytetään yleisimmin EPS- ja XPS-eristeitä. EPS-levyjen etuna on edullisempi hinta, kun taas kestävämpi XPS on pitkäikäisempi.


title: Routaeriste

text: EPS-levyt ovat solurakenteeltaan harvempia kuin XPS, joten vesi tunkeutuu niihin helpommin. Eräässä tuotetestissä vuodelta 2011 on todettu EPS-levyillä jopa kolmen prosentin vedenimeytyvyyttä. Vedenimeytyvyys on eristeissä merkittävä arvo, sillä vesi pienentää levyn eristyskykyä. EPS-levyjen valmistajia ovat mm. Soklex, Ruukki ja Thermisol. Osittain testistä nousseen kohun vuoksi EPS-levyjen valmistajat ovat panostaneet tuotekehitykseen ja nykyisin saatavilla onkin myös EPS-routaeristeitä joiden vedenimeytyvyys on alle 1%. Vuodesta 2015 lähtien EPS-levyiltä on vaadittu SFS-7032 -standardin mukaisen sulatus-jäädytystestin tulokset. Testissä levyt jäädytetään ja sulatetaan 300 kertaa, minkä jälkeen niiden vedenimevyys ja puristuslujuus tarkistetaan.


title: Routaeriste

text: XPS-routaeristeissä käytetään suulakepuristustekniikkaa, jonka avulla solukoosta saadaan huomattavasti pienempi kuin EPS-materiaalissa. Samalla rakenteesta saadaan täysin yhtenäinen ja pinnasta tiivis. XPS-eristeet jäävät vedenimevyydessä noin 0,5 % luokkaan. XPS-materiaalin puristuslujuus on EPS-levyjä suurempi, minkä ansiosta sitä voidaan käyttää esimerkiksi teiden ja rautateiden routaeristykseen. Hinta XPS-levyillä on korkeampi kuin EPS:llä. Valmistajia ovat muun muassa Finnfoam, Helover, Onninen ja Saint-Gobain.


title: Routaeriste

text: Routaeristeillä on ollut vuodesta 2001 lähtien VTT-sertifionti, joka on määritellyt niiden ominaisuudet. Jatkossa eristeet sertifioidaan rakennustuotteille pakollisen yleiseurooppalaisen CE-merkinnän vaatimusten mukaisiksi.


title: Routaeriste

text: Routaeristyksen merkitys tulee lisääntymään sitä mukaa kun talojen energiatehokkuus paranee. Etenkin passiivi- ja matalaenergiataloissa on kiinnitetty runsaasti huomiota lämmöneristykseen, jolloin maaperään ei karkaa yhtä paljon lämpöä kuin aiemmin. Tämä edellyttää entistä parempaa routaeristystä, jotta maa talon ympärillä pysyisi jäätymättömänä. Myös tuulettuvaa alapohjaa käyttävissä ns. rossipohjataloissa routaeristämiseen on kiinnitettävä huomiota, jotta maaperän kylmyys ei aiheuttaisi kosteuden tiivistymistä alapohjaan.


title: Juha Karhunen

text: Juha Karhunen (s. 23. huhtikuuta 1954 Juva) on Aalto-yliopiston perustieteiden korkeakoulun tietojenkäsittelytieteen, erityisesti neuroverkkojen ja signaalinkäsittelyn professori. Hän toimii Adaptiivisen informatiikan tutkimuksen huippuyksikössä, jonka asema perustuu Suomen akatemian tekemään valintaan.


title: Juha Karhunen

text: Professori Juha Karhunen on tehnyt maailmanlaajuista pioneerityötä liittyen lineaarisiin ominaisvektoripohjaisiin ja aliavaruustyyppisiin pääkomponenttiverkkoihin eli PCA-verkkoihin (Principal Component Analysis), epälineaariseen PCA:han, neuraalisiin ICA-verkkoihin (Independent Component Analysis) eli riippumattomien komponenttien analyysiin sekä BSS-menetelmiin (Blind Source Separation) eli sokeaan signaalien separointiin. Hän on ollut mukana kirjoittamassa ICA:sta ja BSS:stä teosta (ks. "Teoksia"), jota on myyty v. 2011 mennessä n. 4000 kappaletta. Siitä on tullut tällä tieteenalalla perusviite. Se on käännetty myös kiinaksi.


title: Juha Karhunen

text:
Juha Karhunen johtaa ryhmää, joka tutkii Bayesilaista koneoppimista. Uusimpana tutkimustuloksena on Riemannin geometriaan perustuva approksimatiivinen konjugaattigradienttialgoritmi, johon liittyviä artikkeleita on julkaistu arvovaltaisilla kansainvälisillä tiedefoorumeilla.
Juha Karhusen tutkimustöihin on viitattu Microsoftin tietokannan mukaan lähes 1800 kansainvälisessä julkaisussa, ja hänen g-indeksinsä on 40 ja h-indeksi on 20.


title: Back Door

text: Back Door oli vuonna 1971 perustettu brittiläinen jazz-rock-trio.Colin Hodgkinson tapasi Ron Asperyn molempien soittaessa Eric Delaneyn yhtyeessä. Kaksikko alkoi suunnitella oman yhtyeen perustamista vuoden 1969 tienoilla, ja lopulta Back Door toteutui 1971. Trion kolmanneksi jäseneksi saatiin rumpali Tony Hicks.


title: Back Door

text: Hodgkinson soitti sähköbassoa omaperäisellä tavalla ja teki siitä pikemminkin soolosoittimen kuin osan yhtyeen rytmisektiota. Back Doorin erityislaatuinen jazz-rock teki yhtyeestä suositun vakituisessa keikkapaikassaan, joka oli The Lion Inn Blakey Ridgessä, Yorkshiressä.


title: Back Door

text: Levy-yhtiöt eivät kuitenkaan olleet kiinnostuneita yhtyeestä, koska sillä ei ollut laulusolistia. Niinpä yhtye päätti levyttää nimeään kantavan esikoisalbuminsa itse. Se äänitettiin kahdeksassa tunnissa Ampexin 4-raitaisella miksauslaitteella ja koostettiin seuraavana päivänä neljässä tunnissa. Siitä teetetettiin RCA:lla noin tuhat kopiota ja niitä myytiin Lion Innissä ja paikallisissa levykaupoissa.


title: Back Door

text: Levy kulkeutui New Musical Express -musiikkilehden pääkonttoriin Lontoossa, ja lehden toimittaja Charles Shaar Murray teki levystä myönteisen arvostelun. Yhtyeen nimi alkoi esiintyä muissakin lehdissä ja Back Door alkoi soittaa vakituisesti The Senate -nimisessä paikassa Peterleessä.


title: Back Door

text: Yhtyeen suosio kasvoi edelleen kun heitä pyydettiin soittamaan kahden viikon ajan Ronnie Scottin kuuluisalla klubilla Lontoossa Chick Corean lämmittely-yhtyeenä. Esiintymistä pidennettiin lopulta viikolla. Levy-yhtiöiden asenne yhtyettä kohtaan muuttui, ja monista saamistaan tarjouksista trio päätti hyväksyä Warner Brothersin. Yhtye muuten hylkäsi tarjouksen Richard Bransonilta, joka oli tuolloin vasta perustamassa Virgin Recordsia. Warner Brothers sitten julkaisi uudelleen "Back Door" -esikoisalbumin. Se oli sen verran kovatasoinen, että muun muassa MUSA-lehden toimittajista Kari Kantalainen ja Dave Nummelin valitsivat sen vuoden 1973 kärkikymmenikköön.


title: Back Door

text: Vuonna 1974 trio matkusti New Yorkiin äänittämään toista albumiaan "8th Street Nites". Sen tuotti Creamin entinen tuottaja Felix Pappalardi. Albumi oli ensimmäinen Back Doorin levy jolla oli mukana laulua. Sitä esitti Hodgkinson, koska hän oli yhtyeen "vähiten huono" laulaja. Pappalardi myös soitti muutamilla raidoilla. Albumin myötä yhtye teki kiertueen Yhdysvalloissa Emerson, Lake & Palmerin ollessa pääesiintyjä. Seuraavillakin kiertueilla yhtye oli vielä tavallisesti toisena esiintyjänä. Näistä voisi mainita konsertit The J. Geils Bandin mukana Yhdysvalloissa ja Alexis Kornerin mukana Saksassa. Tämä johti pitkäaikaiseen yhteistyöhön Kornerin ja Hodgkinsonin välillä. Kotimaassaan yhtye teki pääesiintyjänä yliopistokiertueen.


title: Back Door

text: Back Doorin äänittäessä kolmatta LP-levyään "Another Fine Mess" pianisti Dave McRae oli jo liittynyt kokoonpanoon. Hän oli ennestään Tony Hicksin ystävä ja he olivat tutustuneet Australiassa. Back Door muutti hieman tyyliään tällä albumilla ja käytti enemmän efektejä, elektronista prosessointia ja soundeja. McRaen pesti yhtyeessä kesti kuitenkin vain noin vuoden ja hän ei ollut enää mukana vuoden 1976 albumilla "Activate". Sama koskee rumpali Tony Hicksiä. Tämän tilalle tuli Adrian Tilbrook. "Activate"-albumin tuotti Carl Palmer. Samoihin aikoihin yhtye oli kotimaan kiertueella italialaisen P.F.M.-yhtyeen kanssa.


title: Back Door

text: "Activaten" julkaisun jälkeen yhtye soitti vähemmän yhdessä ja lopulta hajosi vuoden 1977 tienoilla. Aspery jatkoi sessiomuusikkona ja Hodgkinsonia työllistivät The Spencer Davis Group, Alexis Kornerin konsertit, Jan Hammer, Whitesnake ja The Mahavishnu Orchestra.


title: Back Door

text: Back Doorin alkuperäinen kokoonpano liittyi jälleen yhteen vuonna 1986, jolloin tarkoituksena oli soittaa yksi konsertti Ronnie Scottin klubilla. Sitä seurasi kuitenkin vielä lyhyt kotimaan kiertue.


title: Back Door

text: Vuonna 2003 Back Doorin alkuperäinen miehistö kokoontui jälleen levyttääkseen albumin nimeltään "Askin' the Way". Se koostuu kolmestatoista uudesta kappaleesta ja kuudesta vanhasta, uudelleen työstetystä suosikkikappaleesta. Tony Hicks soitti tämän albumin parilla raidalla myös hanuria. Virallinen uusintaesiintyminen tapahtui The Lionissa Blakey Ridgessä, missä yhtye oli aloittanut toimintansa vuonna 1971. Sitten yhtye soitti vielä muutamia keikkoja. Ron Aspery oli kuitenkin sairastellut jo melko pitkään ja joutui lopettamaan esiintymiset. Hän kuoli saman vuoden joulukuun 10. päivänä kotonaan Saltdeanissa Sussexissa.


title: Back Door

text: Yhtye soitti muutamia konsertteja vuonna 2005 Rod Masonin ollessa saksofonistina. Keikoista voisi mainita Guildhallin Breconin jazz-festivaaleilla, Hullin jazz-festivaalit ja loppuunmyydyt Blakeyn konsertit.


title: Back Door

text: Tony Hicks kuoli Sydneyssä, Australiassa 13. elokuuta 2006.


title: Back Door

text: Vuonna 2007 Colin Hodgkinson muodosti uuden trion nimeltään Colin Hodgkinson Group ja sen muut jäsenet olivat Rod Mason ja rumpali Paul Robinson. Vuonna 2008 he julkaisivat albumin nimeltä "Back Door Too!", jossa Back Doorin vanhojen kappaleiden lisäksi on joukko uusia.


Seinäjoen ammattikorkeakoulun opiskelijakunta SAMO on Seinäjoen ammattikorkeakoulussa vaikuttava lakisääteinen opiskelijakunta.


title: Seinäjoen ammattikorkeakoulun opiskelijakunta

text: Toiminta perustuu opiskelijoiden edunvalvontaan sekä opiskelijatoiminnan järjestämiseen. SAMO:n päätehtävä on valvoa ja edistää jäsentensä etuja erityisesti koulutus- ja sosiaalipoliittisissa asioissa, kuten koulutuksen laatu, opiskelijan oikeusturva, toimeentulo, hyvinvointi ja asuminen. SAMO on päävastuussa Seinäjoen ammattikorkeakoulun tutortoiminnan järjestämisestä. Sen lisäksi SAMO järjestää tapahtumia ja yhteistä liikuntaa opiskelijoille. SAMO myös huolehtii SeAMK:n opiskelupaikkakuntien opiskelija-alennuksien sopimisesta.


text: SAMO on perustettu 10.9.1996, tavoitteena oli parantaa opiskelijoiden vaikutusmahdollisuuksia ammattikorkeakoulussa. Lisäksi haluttiin luoda Seinäjoen ammattikorkeakouluun yhteistä opiskelijatoimintaa ja -tapahtumia. Ensimmäinen puheenjohtaja vuonna 1996 oli Jyri Saranpää. Seinäjoen ammattikorkeakoulun opiskelijakunta SAMO aloitti toimintansa virallisesti lakimuutoksen jälkeen 1.6.2006.


text: Opiskelijakunnan jäsen saa valtakunnallisen opiskelijakortin ja jäseneksi liittyminen on vapaaehtoista. Jäseniä vuonna 2010 oli yli 2200. Jäseneksi voivat liittyä kaikki Seinäjoen ammattikorkeakoulussa opiskelevat opiskelijat, jäseniä opiskelijakunnalla on kaikilla ammattikorkeakoulun toimintapaikkakunnilla eli Seinäjoella, Ilmajoella, Jurvassa, Kauhajoella ja Ähtärissä. Jäseneksi liittyvä saa opiskelijakortin, joka oikeuttaa opiskelija-alennuksiin.


text:
Opiskelijakunta on valtakunnallisen etujärjestö Suomen Ammattikorkeakouluopiskelijakuntien Liitto - SAMOK ry:n sekä tämän kautta Opiskelijoiden liikuntaliiton jäsen.
Opiskelijakunnan ylintä päätösvaltaa käyttää yleisillä valittu edustajisto. SAMOn edustajiston toimintakausi on yksi kalenterivuosi, jonka aikana se kokoontuu vähintään 4 kertaa. Seinäjoen ammattikorkeakoulussa edustajisto koostuu 20 edustajasta.


text: Edustajiston tehtävänä on valita käytännön toiminnasta vastaavan hallituksen puheenjohtaja ja hallituksen jäsenet. Edustajisto hyäksyy opiskelijakunnan valmisteleman toimintakertomuksen, tilinpäätöksen ja päättää tili- ja vastuuvapauden myöntämisestä hallitukselle ja muille tili- ja vastuuvelvollisille. Edustajiston tehtävänä on myös hyväksyä opiskelijakunnan talousarviot sekä tarvittavat ohjesäännöt ja muut tarpeelliseksi katsomansa säännökset.


text: Edustajisto valitsee opiskelijaedustajat Seinäjoen ammattikorkeakoulun hallitukseen ja sen asettamiin toimielimiin.


text: SAMOn hallitus koostuu puheenjohtajan lisäksi 5-10 jäsenestä.


text: Hallitus käyttää edustajiston sille antamaa hallinto- ja toimeenpanovaltaa. Hallituksen tehtävänä on johtaa opiskelijakunnan toimintaa lain, sääntöjen, ohjesääntöjen ja edustajiston päätösten mukaisesti.


text: Hallitus edustaa opiskelijakuntaa ja ylläpitää suhteita sidosryhmiin, sekä valmistelee edustajiston käsiteltäväksi tulevat asiat. Hallitus vastaa käytännössä myös jäsenmaksujen keräämisestä, varojen hankkimisesta sekä talouden hoidosta kirjanpidosta. Toiminnasta tiedottaminen ja jäsenluettelon ylläpitäminen kuuluvat myös hallituksen tehtäviin.


text: Opiskelijakunnan tärkein tehtävä on opiskelijoiden edunvalvonta, lisäksi SAMO järjestää opiskelijoille erilaisia tapahtumia ympäri vuoden. Lukuvuoden avajaiset kerää Lakeudenpuistoon kaikki Seinäjoen ammattikorkeakoulun uudet opiskelijat ja vappu on perinteisesti iso opiskelijatapahtuma jossa Seinäjoella pestään rautatieläisten patsas ja marssitaan isolla opiskelijajoukolla kaupungin läpi Lakeudenpuistoon. Suuri opiskelijatapahtuma on Triangeli-risteily joka järjestetään yhdessä opiskelijakunnat COPSA:n ja VAMOK:n kanssa. Risteilylle osallistuu vuosittain yli tuhat opiskelijaa.


text: Lisäksi SAMO järjestää joka kuukausi liikunnallisia turnauksia, pesis-, salibandy-, koripallo-, jalkapallo-, ja curlingturnaukset keräävät kuukausittain joukkueita eri yksiköistä ottamaan mittaa toisistaan. Lisäksi SAMO:lla on erilaisia liikuntavuoroja jäsenilleen.


title: Catalina Lancasterilainen

text:
Catalina Lancasterilainen oli Kastilian kuningatar naituaan kuningas Henrik III:n ja miehensä kuoleman 1406 jälkeen alaikäisen poikansa Juhana II:n sijaishallitsija.
Catalinan isä oli englantilainen Juhana Gent ja äitinsä vuonna 1369 syrjäytetyn Kastilian kuninkaan Pietari I Julman tytär Constanza.


title: Catalina Lancasterilainen

text: Vuonna 1406 kruununperijä Juhana II oli kaksivuotias, kun hallitusvalta jaettiin Catalinan ja Juhanan sedän Aragonian kuninkaan Ferdinand I:n kesken. Sijaishallitsijat sopivat 1407 keskinäisestä jaosta siten, että Catalina hallitsi pohjoisosia ja Ferdinand I Toledoa, Extremaduraa, Murciaa ja Andalusiaa. Ferdinandin kuoleman jälkeen Catalina jatkoi yksin poikansa sijaishallitsijana aina kuolemaansa 1418 saakka.


title: Catalina Lancasterilainen

text: Catalina lähetti edustajansa Konstanzin kirkolliskokoukseen pohtimaan paavin asemaa. Vaikka hallitsijat sanoutuivat irti kuuliaisuudesta Avignonin paaville, Catalina antoi salaisen tukensa syrjäytetylle vastapaavi Benediktus XIII:lle.


title: Catalina Lancasterilainen

text: Catalina pakotti muslimit kantamaan kirkkaankeltaista sinisellä kuulla koristeltua viittaa ja määräsi näille monia jokapäiväistä elämää vaikeuttaneita säädöksiä: muslimien tuli kaupungeissa elää omilla asuinalueillaan, heitä ei hyväksytty julkisiin virkoihin eikä moniin muihin tehtäviin. Hän myös ahdisti juutalaisia ja määräsi 1412 Valladolidissa juutalaiset kantamaan erityistä keltaista vaatetta sekä elämään getoissa, jotka oli öisin lukittu, jotta juutalaisten ja kristittyjen kanssakäyminen hankaloituisi. Kristittyjä kiellettiin asettumasta juutalaisten palvelukseen tai syömään juutalaisten kanssa. Vielä vuonna 1465 johtavat aateliset vaativat vuoden 1412 Vallodolidin säädösten hengessä inkvisitiota koetellakseen kristityiksi kääntyneiden juutalaisten oikeaa uskoa.


title: Jaakko Noso

text: Jaakko Noso (26. heinäkuuta 1913 – 12. huhtikuuta 2013) oli suomalainen soitinrakentaja, jonka verstas toimi Järvenpäässä vuosina 1945–1962.


title: Jaakko Noso

text: Ensimmäisenä soittimenaan Noso valmisti viulun puhdetyönä armeijassa vuonna 1933. Soitin sai armeijakaveri-viulistin hämmästymään. Seuraavaan projektiinsa, pienikoppaiseen "serenadikitaraan" Noso oli niin tyytyväinen, että alkoi harkita soitinrakennusta ammattina.


title: Jaakko Noso

text: 1940-luvulla sota-aika ja sitä seurannut tuontisäännöstely tyrehdyttivät soittimien maahantuonnin ulkomailta, ja Suomessa kielisoitinten kysyntä oli suurta. Sodan päätyttyä Noso rakensi viulun ja pari kitaraa, ja sai nämä kaupaksi hyvään hintaan. Musiikkiliikkeet osoittivat kiinnostusta lisätilauksiin, ja tästä rohkaistuneena Noso osti Järvenpään kotitonttinsa yhteyteen lisämaata ja perusti verstaan vuonna 1945.


title: Jaakko Noso

text: Soitinvalmistamo Jaakko Noso sijaitsi Järvenpäässä osoitteessa Seutulantie 13. Keltainen verstasrakennus oli tontilla tien vieressä nykyistä musiikkiopistoa vastapäätä, ja valkoinen asuinrakennus, Noson koti, Kaskitien ja Seutulantien risteyksessä. Rakennuksia ei enää ole, vaan niiden paikalla on vuonna 1973 rakennettu kerrostalo.


title: Jaakko Noso

text: Tehtaan tuotantolinjaan ei ollut ulkomaista mallia, se suunniteltiin itse. Puuosat valmistava verstas oli alakerrassa ja soitinmaalaamo yläkerrassa. Noson "kitaratehtaalla" oli töissä parhaimmillaan 1950-luvun lopulla kymmenkunta työntekijää. Tuotannon ollessa laajimmillaan Noso itse hoiti työvaiheista värjäyksen, viimeistelykiillotuksen sekä soitinten tarkastamisen.


title: Jaakko Noso

text: Noson itsensä mukaan Noso-kitaroita valmistettiin noin 10 000 kappaletta. Noso oli 1950-1960 -luvuilla tuotantomääriltään Suomen toiseksi suurin kitaranvalmistaja heti Landolan (Munkers) jälkeen. Suurimmat musiikkiliikkeet tuohon aikaan olivat Fazer ja Westerlund, ja näiden kitaratarjonta koostuikin pääasiassa Noso- ja Landola-kitaroista. Suuria suorahankkijoita olivat myös Pelastusarmeijan, Helluntailaisten ja Vapaaseurakuntien kitarakuorot, joille Noson tilauksista suuri osa meni suoraan. Noso sai toiminnastaan kultamitalit yrittäjyydestä Suomen Suurmessuilla vuosina 1950 ja 1955.


title: Jaakko Noso

text: Vuonna 1959 Noso sai 450 000 markan veromätkyt liikevaihtoverosaatavista. Hän otti lainan ja maksoi ne pois. Saman vuoden jouluna verosaatavia ilmestyi 750 000 markkaa lisää. Noso aloitti vuosien valituskierteen, jonka aikana hän onnistui puolittamaan perittävän rahamäärän. Loppusumma oli silti musertava, ja viimein Noso julistettiin varattomaksi. Hän harkitsi soitinrakennustoiminnan jatkamista, mutta totesi, että jokaisesta kitarasta olisi joutunut maksamaan verottajalle vanhoja saatavia "kopan hinnan" verran.


title: Jaakko Noso

text: Näin ollen Järvenpään Noso-tehdas lopetti toimintansa vuonna 1965 "kohtuuttoman harkintaverotuksen takia", ja vuonna 1966 Noso muutti Kanadaan. Hän asui viimeiset vuotensa Vancouverissa, Burnabyn "Finnish Manor" -vanhainkodissa.


title: Jaakko Noso

text: Kanadaan lähtiessään Noso otti mukaan noin 50 kitaraa, joista puolet oli osina. Kanadassa Noso rakenteli yhä soittimia kellarissaan Vancouverin East 35th Avenuella, josta hän siirtyi Richmondiin. Hän harkitsi soitintuotantonsa laajempaa uudelleenkäynnistämistä, mutta "puolta halvempien" japanilaissoittimien vyöry 1970-luvulla ei innostanut kilpailemaan. Päivätyönään Kanadassa hän työskenteli ovitehtaalla eläkeikään saakka. Eläkkeellä hän kuitenkin rakenteli lisää kitaroita omaksi ilokseen varastoon jääneistä osista.


title: Jaakko Noso

text: Suomen verosotkut katkeroittivat Noson sillä omien sanojensa mukaan "kaiken piti olla kunnossa, palkattu tilinhoitaja hoiti tilit". Vuonna 1988 Kansanmusiikki-lehden haastattelussa hän tiivisti tuntonsa toteamukseen: "Sehän ny on, että ei siitä ihan ilman katkeruutta voinut päästä".


title: Jaakko Noso

text: Noso teki akustisia kitaroita (esim. pienikoppainen Soittaja-mallisto, Sointu) sekä orkesterikitaroita (esim. Dolce, Kuningatar, Solisti, Royal). Näiden ohessa hän loi myös joitain varhaisimpia suomalaisia sähkökitaroita (esim. "Lankkukitara" 1945). Mallit oli usein jaettu koristeellisempaan A-mallin ja pelkistetympään B-malliin. Materiaalit olivat kotimaisia: Suomalaista vaahteraa, koivua ja kuusta. Kuuset sahattiin Keravan sahalla, vain kovemmat otelautamateriaalit toimitti ulkomailta Puutavaraliike Soininen. Myös metalliosat olivat alun perin kotimaista tuotantoa: alkuvaiheen tallat ja virittimet teki helsinkiläinen Soitinvalmiste Oy. Virittimien muoviosat teki Järvenpääläinen muoviliike. Noso-kitaroissa ei ole sarjanumeroita, ja Noso piti kirjaa mallikohtaisista valmistuseristä vain lakkojen väriainekokeilujen suhteen.


title: Jaakko Noso

text: Nimikkokitarana Noso loi kitarataituri Viljo Immoselle nimikkomalli "Immosen", joka oli kopio tämän Epiphone-kitarasta. Immosmallin lavassa on Noson logon sijaan teksti "Immonen". Myös Noson muiden kitaroiden lavassa on ajoittain tekijän "salmiakkilogon" sijaan jälleenmyyntiliikkeen merkki (esim. Fazer, Westerlund). Verstaan loppuvuosina katalogissa oli kaksi hawaijikitaramallia sekä jopa Fender Stratocaster -kopio, toinen kahdesta sähkökitaramallista.


title: Jaakko Noso

text: Nykyisin alkuperäisten 1940–1960-luvun Noso-kitaroiden ohella on liikkeellä myös verstaan raakarungoista ja kauloista jälkikäteen koottuja kitaroita.


title: Jaakko Noso

text: Noso teki myös muita soittimia: noin 50 mandoliinia, sekä saman verran kitarabanjoja, sata kanteletta sekä kontrabasson. Vuonna 1950 Jean Sibeliukselle lahjoitettiin Noson rakentama 36-kielinen visakoivuinen "Sibelius"-kantele. Soitin on yhä soittokuntoisena Ainolassa, Sibeliuksen työhuoneessa.


title: Jaakko Noso

text: Viimeisen soittimensa, sellon, hän teki 90-vuotiaana. Noso olisi halunnut rakentaa soittimia tästä eteenpäinkin, mutta sorminäppäryys ei enää yhdeksissäkymmenissä toiminut entiseen tapaan.


title: Jaakko Noso

text: Suomen Kanteleliitto myönsi 98-vuotiaalle Jaakko Nosolle 26.2.2012 hänen elämäntyöstään "Kultainen kantele 2011" -palkinnon.


title: Jaakko Noso

text: Allamainittu lista ei ole täydellinen tai kattava. Monista mainituista malleista on myös olemassa A ja B tai Special-versio, koristeellisuuden tai ominaisuuksien mukaan.1900-luvun Noso-artisteista merkittävin oli Viljo Immonen. 40-60 -luvun kotimaisissa äänityksissä kuultavista akustisista ja orkesterikitaroista huomattava osa oli Noson tuotantoa. 2000-luvulla Noso-kitaroilla ovat levyttäneet ainakin Tuure Kilpeläinen ja Lauri "Arno" Ankerman (molemmilla malli "Soittaja B").


title: Vasili Perovski

text: Vasili Aleksejevitš Perovski (, 20. helmikuuta 1795 Potšep – 20. joulukuuta 1857 Alupka) oli venäläinen kenraaliadjutantti ja ratsuväen kenraali.


title: Vasili Perovski

text: Vasili Perovski oli venäläisen valtiomiehen Aleksei Razumovskin avioton lapsi. Valmistuttuaan Moskovan yliopistosta vuonna 1811 hän pääsi aliupseerina Venäjän keisarin seurueen palvelukseen. Borodinon taistelun jälkeen Perovski jäi ranskalaisten vangiksi. Turkin sodassa vuonna 1828 hän haavoittui vakavasti ja joutui jättämään asepalveluksen. Vuonna 1833 Perovski nimitettiin Orenburgin läänin sotilaskuvernööriksi. Vuonna 1839 hän teki epäonnistuneen sotaretken Hivan kaanikuntaa vastaan. Vuonna 1842 Perovski luopui tehtävistään, mutta palasi uudestaan Orenburgin sotilaskuvernöörin virkaan vuosiksi 1851–1857. Vuonna 1853 venäläiset valtasivat hänen johdollaan Ak-Metšetin linnoituksen, joka sai nimen Fort-Perovski (myöhemmin Perovsk, nykyään Qızılorda). Vuonna 1855 Perovski sai kreivin arvon.


title: Sancho III (Kastilia)

text: Sancho III oli Kastilian kuningas vuosina 1157–1158 isänsä Alfonso VII:n jälkeen. Sanchon veli Ferdinand II peri Leóninin ja näin Kastilian ja Leónin valtioliitto purkaantui. Huomattavaa on, että vanhempi pojista sai Kastilian, joka siis laskettiin nyt arvokkaammaksi osaksi perintöä ja nuorempi sai valtakunnan aiempien vuosien ydinalueen Leónin. Sancho oli kuitenkin kuvitellut perivänsä isänsä keisariuden ja helmikuussa 1158 hän solmi Tudellenissa liittolaissuhteen Barcelonan kreivi Ramón Berenguer IV:n kanssa saadakseen korvausta menetyksilleen tulevista valloituksista Navarrasta. Muutama kuukausi tämän jälkeen Sancho tapasi veljensä Ferdinandin Sahagúnissa ja sopi tämän kanssa, kuinka tulevissa taisteluissa voitetut maat jaettaisiin heidän kesken. Sopimus oli tähdätty kaikkia muita kristittyjä kuninkaita kuin Ramón Berenguer IV:tä vastaan. Sancho III kuitenkin kuoli 31. elokuuta 1158 ja vallan peri hänen kaksivuotias poikansa Alfonso VIII ja maa ajautui valloitussotien sijaan sisäiseen sekasortoon.


title: Herman Hallonblad

text: Herman Hallonblad (5. kesäkuuta 1825 Sortavala – 22. helmikuuta 1894 Sortavala) oli suomalainen varatuomari, pormestari, valtioneuvos, tilanomistaja ja suurlahjoittaja.


title: Herman Hallonblad

text: Hallonbladin vanhemmat olivat Käkisalmen pohjoisen kihlakunnan kruununvouti, kollegiasessori Johan Hallonblad ja Katarina Fredrika Wegelius. Hän kävi Helsingin yksityislyseota ja pääsi ylioppilaaksi 1843. Hallonblad suoritti tuomarintutkinnon 1849 ja hänestä tuli varatuomari 1852.


title: Herman Hallonblad

text: Hallonblad toimi Käkisalmen pormestarina 1852–1861 ja sen jälkeen hän oli tilanomistajana Sortavalan Myllykylässä. Hallonblad sai kollegiasessorin arvon 1861 ja valtioneuvoksen arvon 1888. Hallonbald toimi myös Yhdyspankin Sortavalan konttorin johtajana. Hallonblad omisti kolme maatilaa Karjalassa ja lisäksi vuosina 1869–1872 Laukon ja Tottijärven kartanot Vesilahdella.


title: Herman Hallonblad

text: Herman Hallonblad oli naimisissa vuodesta 1851 Elisabeth Siitoimen (Siitoinen) kanssa. Hänen isänsä oli kauppias Iivana Feodoroff Siitoin jolta Elisabeth peri suuren omaisuuden. Herman Hallonblad lahjoitti vaimonsa perintörahoja muun muassa Sortavalan opettajaseminaarin perustamiseen 1880.


title: Herman Hallonblad

text: Hallonbladit testamenttasivat varoja myös Helsingin yliopistolle ja "Herman ja Elisabeth Hallonbladin rahastosta" myönnetään nykyisin stipendejä eteville nuorille suomalaisille tiedemiehille. He testamenttasivat vuonna 1909 Suomen Taideyhdistykselle 13 taideteosta ja 200 000 markkaa rahaa. Rahalahjoituksen korkotuotoilla ostettiin 30 vuoden aikana suomalaista taidetta "Herman ja Elisabeth Hallonbladin taidekokoelmaan" joka sisältää nykyisin 185 taideteosta. Kokoelma kuuluu Ateneumin taidemuseon peruskokoelmiin. Hallonbladit tukivat myös Itä-Karjalan kansanopistoa. Herman Hallonblad perusti 1864 kansakoulun omistamalleen Kymölän tilalle lähellä Sortavalaa ja lisäksi hän oli mukana perustamassa kansakoulua Tottijärvelle 1870.


title: Herman Hallonblad

text: Hallonbladit on haudattu Sortavalan suomalaiselle hautausmaalle.


title: Babcock

text: Babcock viittaa muun muassa seuraaviin:


title: Ryssänuuni

text: Ryssänuuni on kansanomainen nimitys Suomen rannikolla Virolahdelta Raumalle ulottuvalla alueella esiintyville kivilatomuksille. Kiviuuneja lienee käytetty leipien paistamiseen ja kalojen kuivatukseen. Niitä esiintyy eniten niillä alueilla, joilla venäläinen kaleerilaivasto liikkui isonvihan aikana 1714–1721 ja pikkuvihan aikana 1741–1743. Uunit ovat suorakaiteen muotoisia ja kooltaan noin 1,5 x 1–1,5 metriä.


title: Ryssänuuni

text: Venäläisten ohella uuneja ovat 1700- ja 1800-luvun sodissa voineet käyttää myös ruotsalaiset. Lisäksi niitä ovat voinet käyttää kalastajat ja muut tilapäiset asukkaat. Uuneja on myös sisämaassa, missä ne usein ovat osa muuta muinaisjäännöstä kuten sotilasleiriä tai elinkeinohistoriallista kohdetta.


title: Ryssänuuni

text: Uuneja oli Suomessa Museoviraston tiedossa vuonna 2016 yhteensä 114 kappaletta. Suurimmat yksittäiset keskittymät ovat Varsinais-Suomessa Naantalissa ja Länsi-Turunmaalla sekä Närpiössä. Pohjoisin tavattu uuni on sisämaassa lähellä Rovaniemeä, ja liittynee kalastukseen.


title: Ryssänuuni

text: Suomen ulkopuolella uuneja on ainakin Tukholman saaristossa. Myös siellä ne tunnetaan ryssänuuneina () ja niitä on löydetty yli 400.


title: Ryssänuuni

text: Arkeologisissa tutkimuksissa uuneja on toistaiseksi ajoitettu 1700-luvulta 1900-luvulle.


title: Tove Alexandersson

text: Tove Malin Frida Alexandersson (s. 7. syyskuuta 1992) on ruotsalainen suunnistaja ja hiihtosuunnistaja. Hän on voittanut suunnistuksessa seitsemän ja hiihtosuunnistuksessa kahdeksan maailmanmestaruutta.


title: Tove Alexandersson

text: Nuorten MM-kilpailuissa Alexandersson on voittanut kahdeksan mitalia, joista viisi on kultaa. Hän voitti vuosina 2009 ja 2010 nuorten MM-kultaa keskimatkalta sekä vuonna 2011 kultaa viestistä, hopeaa keskimatkalta ja pronssia pitkältä matkalta. Vuonna 2012 hän voitti kultaa sprintistä ja keskimatkalta sekä saavutti hopeaa viestistä.


title: Tove Alexandersson

text: Ensimmäisiin aikuisten arvokilpailuihinsa Alexandersson osallistui Savoien MM-kilpailuissa 2011, jossa hän voitti viestipronssia. Hän suunnisti keskimmäisen osuuden, Helena Janssonin juostessa avausosuuden ja Annika Billstamin juostessa ankkuriosuuden. Falunin EM-kilpailuissa 2012 Alexandersson saavutti pronssia viestissä sekä sijoittui neljänneksi pitkällä matkalla ja viidenneksi keskimatkalla. Lausannen MM-kilpailuissa 2012 hän saavutti hopeaa viestissä ja keskimatkalla. Sotkamon MM-kilpailuissa 2013 hän saavutti hopeaa pitkällä matkalla ja keskimatkalla. Viestissä hän jäi Ruotsin joukkueen ankkurina neljänneksi, ja se oli Alexanderssonin aikuisten MM-kisauran ensimmäinen mitaliton kilpailu sekä koko MM-kisahistorian ensimmäinen kerta, kun Ruotsi jäi naisten viestissä ilman mitalia. Palmelan EM-kilpailuissa 2014 Alexandersson saavutti pronssia keskimatkalla. Trentinon MM-kilpailuissa 2014 hän saavutti hopeaa sprintissä ja pitkällä matkalla sekä pronssia keskimatkalla ja Ruotsin viestijoukkueessa. Invernessin MM-kilpailuissa 2015 saavutuksena oli vain pitkän matkan neljäs sija.


title: Tove Alexandersson

text: Suunnistuksen arvokisavoittajaksi Alexandersson nousi vuonna 2016. Jeseníkin EM-kilpailuissa hän voitti kultaa keskimatkalla ja pitkällä matkalla sekä sai hopeaa viestissä. Strömstadin MM-kilpailuissa hän voitti kultaa keskimatkalla ja pitkällä matkalla sekä sijoittui viidenneksi viestissä. Vuoden 2017 MM-kilpailuissa Tartossa hän voitti kultaa keskimatkalla, pitkällä matkalla ja viestissä. Sprintissä hänet hylättiin. Ticinon EM-kilpailuissa 2018 Alexandersson voitti sprintin ja pitkän matkan ja tuli keskimatkalla toiseksi. Riian MM-kilpailuissa 2018 hän voitti pitkällä matkalla ja sprinttiviestissä kultaa sekä saavutti sprintissä ja viestissä hopeaa.


title: Tove Alexandersson

text: Alexandersson voitti O-Ringenin rastiviikon 2011. Maailmancupin kokonaiskilpailun hän voitti vuosina 2014–2018.


title: Tove Alexandersson

text: Nuorten MM-kilpailuissa Alexandersson voitti vuonna 2009 kultaa viestistä ja hopeaa pitkältä matkalta ja keskimatkalta, vuonna 2010 kultaa viestistä ja vuonna 2011 kultaa keskimatkalta ja sprintistä, hopeaa pitkältä matkalta sekä pronssia viestistä. Hän voitti sprintin maailmanmestaruuden Tänndalenin MM-kilpailuissa 2011. Ridderin MM-kilpailuissa 2013 Alexandersson voitti kultaa sprintissä ja sekaparien sprinttiviestissä sekä saavutti hopeaa naisten viestissä ja pronssia pitkällä matkalla. Hamarin MM-kilpailuissa 2015 hän voitti kultaa sprintissä ja viestissä. Krasnojarskin MM-kilpailuissa 2017 Alexandersson voitti kultaa sprintissä, keskimatkalla ja sprinttiviestissä.


title: Prostituutio Suomessa

text: Suomessa prostituutio eli seksin myynti sekä seksin ostaminen on laillista. Seksin ostaminen on kuitenkin kiellettyä parittajan avulla toimivalta seksinmyyjältä tai ihmiskaupan uhrilta. Suomessa työskentelee arviolta 8 000 seksinmyyjää, joista enemmistö on osa-aikaisia. Noin puolet heistä on suomalaisia, loput pääosin venäläisiä, virolaisia ja thaimaalaisia. Vuositasolla noin kolmannes seksinmyyjistä toimii parittajan kanssa tai alaisuudessa. Suomessa toimii seksityöntekijöiden edunvalvontajärjestö Pro-tukipiste ry, joka muun muassa tarjoaa matalan kynnyksen terveys- ja sosiaalipalveluita, sekä järjestää etsivää työtä ja vertaistapaamisia.


title: Prostituutio Suomessa

text: Suomessa oli bordelleja eli ilotaloja 1880-luvulle saakka, jolloin ne kiellettiin. Tämän jälkeen prostituutiota koski erityinen ohjesääntö, joka lakkautettiin vuonna 1907. Prostituution rangaistavuus lakkautettiin Suomessa kokonaan vuonna 1937.


title: Prostituutio Suomessa

text: Vaikka seksin myynti on Suomessa nykyisin laillista, sisältävät rikoslaki, järjestyslaki ja ulkomaalaislaki useita myyntiä rajoittavia säädöksiä.


title: Prostituutio Suomessa

text: Eduskunnan vuonna 2003 hyväksymän järjestyslain mukaan seksin myynti julkisella paikalla aiheuttaa häiriön, minkä vuoksi seksuaalipalvelujen maksullinen tarjoaminen ja ostaminen julkisella paikalla on lainvastaista. Järjestysrikkomuksesta voidaan tuomita sakkoon, jota ei voida muuntaa vankeusrangaistukseksi. Järjestyslaki on voimassa yleisillä paikoilla riippumatta siitä, kuka paikan omistaja on.


title: Prostituutio Suomessa

text: Rikoslaki kieltää seksuaalipalvelujen ostamisen alle 18-vuotiaalta sekä parittajan avulla toimivalta tai ihmiskaupparikoksen kohteeksi joutuneelta. Parituksella tarkoitetaan tilannetta, jossa kolmas osapuoli hyötyy seksin myynnistä ja sitä koskevan lainsäädännön nojalla myös esimerkiksi seksin myynnin mainostaminen on kielletty. Paritukseksi luetaan lisäksi muun muassa asunnon vuokraaminen seksin myyntiä varten siitä tietoisena, asiakkaiden välittäminen, niin sanottujen suojelurahojen periminen, hotellihuoneen vuokraaminen tavallista korkeammalla hinnalla tietoisena myyntitoiminnasta sekä henkilön vietteleminen tai painostaminen myymään seksiä.


title: Prostituutio Suomessa

text: Ulkomaalaislain perusteella voidaan Suomeen EU:n ulkopuolelta tuleva henkilö käännyttää, mikäli hänen epäillään myyvän seksuaalipalveluja. Tyypillisesti käännytettävälle annetaan myös joko Suomea tai koko Schengen-aluetta koskeva vuosien maahantulokielto.


title: Prostituutio Suomessa

text: Seksityöhön vaikuttavat myös erilaiset tapaoikeudelliset säännökset eli lakiin kirjaamattomat säännökset, joihin viranomaiset voivat vedota päätöksiä tehdessään. Hyvän tavan mukaisesti pidetään seksipalveluihin liittyviä sopimuksia pätemättöminä. Tästä syystä seksinmyyjän ei ole mahdollista oikeusteitse hakea asiakkaaltaan maksamatta jääneitä tuloja itselleen.


title: Prostituutio Suomessa

text: Suomessa arvioidaan työskentelevän vuoden aikana noin 8 000 seksinmyyjää, myös satunnaisesti ammattia harjoittavat mukaan lukien. Työn luonteen vuoksi vaihtelee lukumäärä kuitenkin paljon vuosittain ja tarkkoja arvioita on vaikea tehdä. Karkeasti arvioituna seksinmyyjistä puolet on suomalaisia ja loput pääasiassa virolaisia tai venäläisiä. Suurin osa työskentelee osa-aikaisesti ja osaamisen taso vaihtelee paljon.


title: Prostituutio Suomessa

text: Näkyvin myyjäryhmä ovat Suomessa työskentelevät ammattilaiset, jotka saavat pääosan tuloistaan seksin myynnistä. Päätoimisia Suomessa asuvia seksin myyjiä on arvioitu olevan noin 350 ja heistä yli puolet on suomalaisia. He työskentelevät yleensä itsenäisesti, muodostavat verkostoja keskenään ja osa myös maksaa veroa oman toiminimen kautta. Suomessa vierailevat ammattilaiset kiertävät useimmiten myös muissa maissa ja heillä saattaa olla vakituinen työpaikka jossakin esimerkiksi Pietarin tai Tallinnan laittomista bordelleista.


title: Prostituutio Suomessa

text: Suomessa asuvat harrastelijat, joita arvioidaan olevan noin 3 000, toimivat satunnaisesti seksinmyyjinä täydentäen näin tulojaan. Joillain on pieni määrä vakituisia asiakkaita. Pääsääntöisenä elantona on joko toinen ammatti tai tulonsiirrot ja seksityö pyritään yleensä pitämään mahdollisimman hyvin salassa. Suomessa vierailevat harrastelijat tulevat lähinnä Virosta ja Venäjältä. He vierailevat maassa satunnaisesti tai säännöllisesti, toimien kotimaassaan yleensä jossakin muussa ammatissa. Venäjän ja Viron kohoava elintaso on toisaalta tehnyt tämäntyyppisestä seksin myynnistä vähemmän kannattavaa.


title: Prostituutio Suomessa

text: Seksinmyyjistä valtaosa on naisia. Nuorimmat Suomessa toimivat seksinmyyjät ovat aloittaneet alaikäisenä ja vanhimmat ovat yli 60-vuotiaita, joskin yli puolet seksinmyyjistä on 25–34-vuotiaita. Koulutustaustaltaan seksinmyyjät eivät juuri poikkea muusta väestöstä: lähes kaikilla on keski-asteen tutkinto ja puolella korkeakoulututkinto. Yleisesti ottaen sekä koulutus- että aikaisempi työtausta vaihtelee suuresti. Yleisin syy seksin myymiseen on raha, mutta myös muun muassa seikkailunhalu, seksuaaliset mieltymykset ja itsenäisyyden halu ovat perusteita kokeilla prostituutiota.


title: Prostituutio Suomessa

text: Syntyään Venäjältä tai Virosta tulevat Suomessa vakituisesti asuvat seksinmyyjät ovat monesti menneet naimisiin ensin suomalaisen kanssa ja ryhtyneet seksinmyyjiksi vasta avioeron jälkeen. Useimmiten he työskentelevät yksin tai sattumalta muodostuneissa pienissä ryhmissä. Thaimaasta kotoisin olevat seksityöntekijät puolestaan muodostavat tiiviitä sosiaalisia verkostoja, jotka voivat perustua esimerkiksi sukuun tai kotikaupunkiin, ja joissa seksityö ei anna ihmiselle kielteistä leimaa. Usein tuotoista suuri osa lähetetään kotimaahan ja säästetään.


title: Prostituutio Suomessa

text: Suomessa ammattilaiset ja suuri osa harrastelijoista, kuten myös varsinkin vakinaiset asiakkaat noudattavat alan sisäisiä pelisääntöjä. Näitä ovat ainakin kaupan ehtojen sopiminen etukäteen, maksun suoritus etukäteen käteisellä (ellei toisin sovita), kondomin käyttö ja molemminpuolinen vaitiolovelvollisuus.


title: Prostituutio Suomessa

text: Valtaosa prostituutiosta on tavanomaista seksiä. Joskus tästä käytetään nimeä ”päiväkahviseura”, joka juontaa juurensa lehtien kieltäytymiseen seksi-ilmoitusten julkaisemisesta. Kaupallista seksiä tarjoavat ilmoitukset erotti tällöin muista seuranhakuilmoituksista ”päiväkahvit”-koodisanalla. Erityisesti thai-hierontapaikkoina esiintyvät laittomasti toimivat bordellit tarjoavat intiimi- eli sukupuolielinten hierontaa, jolla voidaan tarkoittaa joko vain asiakkaan tyydyttämistä käsin tai sen lisäksi hierontaa. Seuralaispalvelut tarjoavat maksusta seuralaisia esimerkiksi edustustilaisuuksiin eikä niihin aina liity seksin myyntiä. Erikoispalveluja ovat muun muassa sadomasokistiset leikit, pukeutumisleikit ynnä muut fetissipalvelut, joihin yleensä liittyy hyvinkin voimakasta ammattimaisuutta.


title: Prostituutio Suomessa

text: Suomen ensimmäinen nukkebordelli avattiin Helsingin Kannelmäen vanhaan ostoskeskukseen syksyllä 2018. Yritys on venäläisomisteinen.


title: Prostituutio Suomessa

text: Suomessa seksinmyynnin markkinointi tapahtuu yleisesti lehti- ja netti-ilmoituksin, joissa ei kuitenkaan lain vuoksi suoraan voida sanoa mistä on kyse, vaan seuran kaupallisuus ilmaistaan erilaisin kiertoilmauksin. Venäläisillä ja virolaisilla paritusverkoilla on omia puhelinpäivystäjiä, jotka toimivat myyjän ja asiakkaan välillä ohjaten asiakkaan oikeaan paikkaan ja ilmoittaen työntekijälle tulevasta asiakkaasta. Puhelinpäivystäjä voi olla tarpeellinen kielimuurin vuoksi, ja parituksessa hän toisaalta säästää myyjän vaivaa, toisaalta parittaja voi tarkkailla myyjää tehokkaammin. Seksin myyntiä mainostetaan kaduilla ja ravintoloissa lähinnä Helsingissä, joskin sielläkin se on melko vähän käytetty mainontatapa.


title: Prostituutio Suomessa

text: Yleisimmin seksityö tapahtuu Suomessa asiakkaan tai seksinmyyjän kotona tai jommankumman vuokraamassa hotellihuoneessa. Parittajan välityksellä tapahtuva seksin myynti tapahtuu monesti parittajan hankkimassa vuokra-asunnossa. Hierontapaikkojen seksipalveluita, tyypillisesti asiakkaan käsillä tyydyttämistä, edeltää yleensä hieronta tai muu hoito, eikä seksiä virallisesti ole myytävänä. Ammattilaisseksinmyyjillä on joskus myös oma työtila, studio.


title: Prostituutio Suomessa

text: Vaikka seksinmyynti ei sinänsä aiheuttaisi ongelmia, siihen liittyy ilmiöitä, jotka hankaloittavat työntekijöiden elämää ja jotka johtuvat seksityön aiheuttamasta leimasta. Tietyissä olosuhteissa seksinmyynnin lieveilmiöitä ovat myös rikollisuus ja terveysongelmat.


title: Prostituutio Suomessa

text: Seksinmyyjiä maailmanlaajuisesti pidetään, jossa prostituoituja pidetään jonkinlaisena yhteisön moraalia uhkaavana tekijänä. Kielteisen leiman takia prostituoidun on usein vaikeaa kertoa työstään tai siinä kohtaamistaan vaikeuksista läheisimmillekään ihmisille. Vaikka seksinmyynti ei aiheuttaisi naapureille häiriötä, se saattaa johtaa jopa häätöyrityksiin. Koska Suomessa seksityöntekijöitä pidetään yleisesti uhreina, jotka ovat menettäneet elämänhallintansa, se vaikuttaa myös viranomaisiin, ja tämä saattaa johtaa vaikeuksiin, kun esimerkiksi lastensuojeluviranomaiset kyseenalaistavat sen, kykeneekö äiti huolehtimaan lapsistaan, ainoana perustelunaan seksin myyminen.


title: Prostituutio Suomessa

text: Sukupuolitautien leviäminen Suomessa myydyn seksin välityksellä on vähäistä. Se johtuu ilmeisesti seksinmyyjien suuresta itsenäisyydestä, joka on yksi syy, miksi Suomessa käytetään lähes poikkeuksetta kondomia. Myös seksuaalivalistus lisää kondomin käyttöä ja hyvä terveydenhuolto rajoittaa tautien leviämistä.


title: Prostituutio Suomessa

text: Prostituutioon voi joissain tapauksissa liittyä myös päihdeongelmia, kun esimerkiksi jotkut päihderiippuvuuteen sairastuneet rahoittavat päihteidenkäyttöään vähintäänkin satunnaisella seksinmyynnillä.


title: Prostituutio Suomessa

text: Niin sanotuista harrastajaprostituoiduista valtaosa ei maksa saamistaan tuloista veroa, mikä johtuu ainakin osittain siitä, että verotiedot ovat Suomessa julkisia.


title: Prostituutio Suomessa

text: Väkivallan kohteeksi joutuminen seksiä myydessä on varsin harvinaista, mutta varsinkin uusiin asiakkaisiin suhtaudutaan varoen. Ulkomailta tulevat seksinmyyjät eivät juuri luota poliisiin, koska kielteisistä kokemuksista leviää helposti tietoa kollegoiden keskuuteen, ja tämä saattaa pidätellä heitä ilmoittamasta ongelmatilanteita viranomaisille.


title: Prostituutio Suomessa

text: Suomessa työskentelevistä seksinmyyjistä arviolta kolmannes työskentelee parittajan kanssa, ja he ovat pääosin Venäjältä ja Virosta Suomessa vierailevia seksinmyyjiä. Pysyvästi Suomessa asuvat seksityöntekijät käyttävät parittajaa äärimmäisen harvoin. Parituksessa parittajan rooli voi vaihdella paljon: joskus seksityöntekijä voi työskennellä hyvinkin itsenäisesti, joskus parittaja hoitaa kaikki muut asiat paitsi seksin harrastamisen. Paritukseen liittyy Suomessa vain harvoin pakottamista. Suuri osa parituksesta liittyy järjestäytyneeseen rikollisuuteen. Ihmiskaupassa Suomea pidetään lähinnä läpikulkumaana.


title: Pakistanin koulubussiturma 2011

text: Pakistanin koulubussiturma oli auto-onnettomuus, joka tapahtui 27. syyskuuta 2011 lähellä Kallar Kaharin kaupunkia Chakwalin alueella Pubjabin provinssissa Pakistanissa.


title: Pakistanin koulubussiturma 2011

text: Onnettomuudessa osallisena ollut koulubussi oli kyydittämässä yksityiskoulun oppilaita (koulu sijaitsee Millat Townissa Faisalabadissa), jotka olivat palaamassa takaisin kaupunkiin koulun järjestämältä ulkoiluretkeltä. Kun bussi oli ajamassa moottoritiellä, se lähti liukumaan jarruvian vuoksi ja suistui rotkoon. 37 ihmistä kuoli onnettomuudessa ja ainakin 70 loukkaantui vakavasti. Lehtitietojen mukaan kuolleisiin lukeutuivat 30 oppilasta, bussin kuljettaja, kuusi koulun opettajaa ja koulun apulaisjohtaja. Oppilaat olivat kuudennella, seitsemännellä, kahdeksannella, yhdeksännellä ja kymmenennellä luokalla.


title: Äännös

text: Äännös on fysikaalinen tapahtuma ihmisen ääntöelimistössä, joka synnyttää ääniaaltoja. Kun ihminen kuulee äännöksen, joka muodostaa ymmärrettävä puhetta, hän aivoissaan analysoi sen ja jakaa sen äänteisiin ja foneemeihin, jotka muodostavat kuultuja sanoja. Äännös sisältää kuultujen äänteiden perusominaisuuksien ohella siirtymäinformaatiota sekä ääntäjän fysiikasta ja ääntämistilanteesta johtuvia yksilöllisiä piirteitä. Äännöksestä voidaan ottaa spektrogrammi, josta voidaan erottaa äänteitä, sikäli kuin äännös sisältää luonnollisen kielen sanan tai lauseen. Instrumentaalifoneettiset mittaukset muodostavat tieteellisen perustan jokaisen äännetyypin akustisten ominaisuuksien kuvaamiselle.


title: Lähikuvassa Erno Paasilinna

text: Lähikuvassa Erno Paasilinna on kirjailija Antti Tuurin vuonna 2009 ilmestynyt muistelma kirjailijaystävä Erno Paasilinnasta.


title: Victor Razafimahatratra

text: Victor Razafimahatratra (8. syyskuuta 1921 – 6. lokakuuta 1993) oli madagaskarilainen roomalaiskatolinen arkkipiispa ja yksi kirkon kardinaaleista. Hän kuului jesuiittoihin.


title: Victor Razafimahatratra

text: Razafimahatratra vihittiin papiksi 28. heinäkuuta 1956 ja nimitettiin Farafanganan hiippakunnan piispaksi 16. tammikuuta 1971. Piispaksi vihkiminen seurasi 18. huhtikuuta. Pääkonsekraattorina toimi Gilbert Ramanantoanina, jota avustivat Albert Joseph Tsiahoana ja Jean-Pierre-Dominique Zévaco.


title: Victor Razafimahatratra

text: 10. huhtikuuta 1976 Razafimahatratra sai nimityksen Tananariven arkkipiispaksi, jona hän toimi loppuikänsä. Ennen hänen kuolemaansa arkkihiippakunnan nimi ehti kuitenkin muuttua Antananarivoksi. Kardinaaliksi Razafimahatratra valittiin 24. toukokuuta 1976, jolloin hänet nimitettiin Santa Croce in Gerusalemmen kardinaalipapiksi. Hän osallistui paavin valintoihin kahdessa konklaavissa vuonna 1978.


title: Body Heat (Blue Systemin albumi)

text: Body Heat on Blue Systemin toinen albumi, joka on julkaistu vuonna 1988. Se on tyylillisesti vielä edellisen albumin synthpop musiikkia, mutta osassa kappaleista on jo viitteitä syntymäisillään olevasta 90-luvun soundista.


title: Body Heat (Blue Systemin albumi)

text: Albumilta nousivat hiteiksi kappaleet "Under My Skin" ja "My Bed Is Too Big".


title: Juha Nuutinen

text: Juha Nuutinen (s. 1952) on suomalainen soitinrakentaja. Nuutinen aloitti kitaroiden rakentelun harrasteena 1970-luvun alkupuolella. Verstaan hän perusti vuonna 1974, keskittyen akustisiin kitaroihin. Sähkökitaroita Nuutinen alkoi rakentaa vuoden 1977 tienoilla . Hän oli myös mukana perustamassa Kitarapaja Ky:tä vuonna 1979. Omalla nimellään ja logollaan Nuutinen on tehnyt kitaroita vuodesta 1982 .


title: Juha Nuutinen

text: 1990-luvulla tapahtuneen jalopuuvarastonsa palon jälkeen Nuutinen erikoistui kierrätysmateriaalikokeiluihin .


title: Juha Nuutinen

text: Nuutisen tunnetuimpia soittimia ovat esim. Juice Leskisen käyttämä Suomen kartan muotoinen Fender Telecaster -tyyppinen sähkökitara (joka näkyy mm. Sivilisaatio-levyn kannessa) sekä vanhojen äitiyspakkauksien pesuvadeista rakennetut ammekitarat. Myös 1970-80 -luvun Kitarapaja-kitarat olivat Nuutisen (pitkälti Schecterin osista) kokoamia. Nuutisen soittimia ovat käyttäneet Leskisen ohella muun muassa Raoul Björkenheim, Jukka Tolonen ja Edu Kettunen .


title: Juha Nuutinen

text: Suomen ainoan kitaramuseon, Lapinjärven Kitarakartanon kokoelmassa on yksi Nuutisen ammekitaroista, rakennusvuosiksi merkattu 1997-2000.


title: Juha Nuutinen

text: Leskinen tilasi Nuutiselta "Suomi-kitaran" vuoden 1977 tienoilla. Osina käytettiin Schecterin ja Fenderin osia sekä Koulukartaston Suomen karttaa. Leskisen mukaan ideana oli se että "olisi hienoa, jos kiertueella voisi nähdä, missä kohtaa Suomea milloinkin ollaan" . Kitara oli olennainen osa Leskisen 1980-luvun live-esiintymisiä ja hän lainasi sitä eturivin muusikoille keikoillaan. Soitin on useamman Leskisen levyn kansikuvassa.


title: Binomitodennäköisyys

text: Binomitodennäköisyys eli toistokoe on menetelmä, jota käytetään tilanteissa, jossa jokin koe toistetaan n kertaa toisistaan riippumattomasti, ja halutaan tietää, että mikä on todennäköisyys, että koe onnistuu täsmälleen k kertaa. Kokeelle on rajattu vain kaksi tulosmahdollisuutta, joko se onnistuu, tai epäonnistuu.


title: Binomitodennäköisyys

text: Jos koe, joka onnistuu todennäköisyydellä formula_1 (ja epäonnistuu todennäköisyydellä formula_2), toistetaan riippumattomasti formula_3 kertaa, ja jos formula_4 on onnistuneiden kokeiden määrä, niin


Binomitodennäköisyys


title: Binomitodennäköisyys

text: missä


title: Binomitodennäköisyys

text: jota kutsutaan binomikertoimeksi.


title: Binomitodennäköisyys

text: 1. Säkissä on neljä mustaa ja kuusi valkoista palloa. Säkistä otetaan satunnaisesti yksi pallo ja laitetaan se takaisin. Tämä toistetaan viisi kertaa. Millä todennäköisyydellä ollaan nostettu täsmälleen kolme kertaa musta pallo?


title: Binomitodennäköisyys

text: Ratkaisu: Säkissä on siis yhteensä kymmenen palloa. Eli todennäköisyydellä formula_7 nostettu pallo on musta. Vastaavasti valkoisen pallon todennäköisyys on formula_8. Eli formula_9 ja formula_10. Nostokertoja on viisi kappaletta, joten formula_11. Haluttiin tietää, että millä todennäköisyydellä ollaan nostettu kolme kertaa musta pallo, eli formula_12. Merkitään vielä formula_13"kolme mustaa ja kaksi valkoista palloa". Haluttu todennäköisyys on siis


title: Binomitodennäköisyys

text: 2. Olkoon koripallossa vapaaheiton onnistumisen todennäköisyys "p" = 80 % = 0,8. Epäonnistumisen todennäköisyys "q" on nyt  1 – "p" = 0,2. Lasketaan todennäköisyys sille, että viidestä (= "n") heitosta ainakin kolme (= "i") onnistuu. Vastaus saadaan yhdistämällä kolme tapausta (onnistuneita heittoja on kolme, neljä tai viisi):


title: Erkki K. Laitinen

text: Erkki Kalervo Laitinen (s. 1951) on Vaasan yliopiston emeritusprofessori. Hän toimi professorina kauppatieteellisessä tiedekunnassa, laskentatoimen ja rahoituksen yksikössä. Hän on kauppatieteiden tohtori.


title: Erkki K. Laitinen

text: Laitinen on tunnettu konkurssien ja maksuhäiriöiden tutkija, joka on luonut useita pankeissa ja muissa organisaatioissa käytössä olevia tilastollisia (lineaarisia ja logistisia) malleja, joiden avulla yritysten rahoituksellisia häiriöitä voidaan ennustaa. Laitinen on kirjoittanut aihepiiristä kymmeniä kansainvälisiä artikkeleita ja useita oppikirjoja.


title: Erkki K. Laitinen

text: Laitinen on alun perin kotoisin Lahdesta. Hän väitteli tohtoriksi Jyväskylän yliopiston taloustieteen laitoksella vuonna 1980. Laitisen aiheena oli tilinpäätösanalyysin teoreettinen perusta ("Financial ratios and the basic economic factors of the firm: A steady state approach"). Laitinen muutti Vaasaan vuonna 1986. Laitinen on lisäksi tunnettu johdon laskentatoimen tutkija, joka on tutkinut erityisesti hinnoittelua ja suorituskyvyn mittaamista. Laitinen toimii arvioitsijana lähes kahdessakymmenessä kansainvälisessä julkaisussa.


title: Jalkapallon suomenmestaruuskilpailut 1909

text: Jalkapallon SM-kilpailu 1909 oli toinen jalkapallon Suomen mestaruuskilpailu. Kilpailuun ilmoittautuivat samat joukkueet kuin edellisenä vuotena: Polyteknikot, Unitas, HIFK ja HJK Helsingistä sekä Viipurin Reipas. Näistä Unitas vetäytyi kilpailusta ilman ainoatakaan ottelua. Turusta ei SM-kilpailuun osallistunut joukkuetta, mutta IFK- finaalissa Kaisaniemessä Åbo IFK voitti SM-loppuottelija HIFK:n 3-0 (2-0). Mestaruuden voitti Polyteknikkojen Urheiluseura, joka voitti 17.lokakuuta 1909 pelatussa loppuottelussa HIFK:n 4-0.


text: Polyteknikkojen Urheiluseuran ja Unitaksen piti kohdata kilpailujen ensimmäisessä ottelussa, mutta Unitas luopui kilpailusta Palloliiton erotettua sen joukkueesta muutamia pelaajia.


text: Maalivahti: A.O.Holma, Puolustajat: Arvo Eerikäinen, Niilo Puhakka, Arvo Hamara, Georg Andersson, Johannes Ollus, Hyökkääjät: Kaarlo Sahlan, Arvo Carelius, August Sandsund, Kyösti Kehvola, Yrjö Ahnger.


title: Flavio Cipolla

text: Flavio Cipolla (s. 20. lokakuuta 1983 Rooma) on italialainen tennispelaaja. Parhaimmillaan hän on ollut kaksinpelissä ATP-listan sijalla 70 huhtikuussa 2012 ja nelinpelissä sijalla 75 heinäkuussa 2008.


title: Flavio Cipolla

text: Grand Slam -turnauksissa Cipolla on päässyt parhaimmillaan kolmannelle kierrokselle Yhdysvaltain avoimissa 2008, jonka pääsarjaan hän pääsi mukaan karsintojen kautta. Ensimmäisellä kierroksella hän voitti Jan Hernychin ja toisella kierroksella Lu Yen-hsunn. Kolmannella kierroksella Cipolla hävisi viisieräisen ottelun maailmanlistan kymmenennellä sijalla olleelle Stanislas Wawrinkalle luvuin 7–5, 7–6(4), 4–6, 0–6, 4–6.


title: Gō Soeda

text: Gō Soeda (, s. 5. syyskuuta 1984 Kanagawa) on japanilainen tennispelaaja. Parhaimmillaan hän on ollut kaksinpelissä ATP-listan sijalla 47 heinäkuussa 2012.


title: Gō Soeda

text: Soeda on päässyt kolme kertaa Grand Slam -turnauksessa ensimmäistä kierrosta pidemmälle, Wimbledonissa 2012,Australian avoimissa 2013 sekä Wimbledonissa 2013. ATP-haastajaturnauksia Soeda on voittanut yhdeksän kappaletta. ATP-turnauksen pääsarjassa Soeda debytoi Hồ Chí Minhissa syyskuussa 2005 häviten ensimmäisellä kierroksella maailmanlistan sijalla kymmenen olleelle Mariano Puertalle luvuin 4–6, 7–6(5), 4–6.


title: Gō Soeda

text: Soeda on edustanut Davis Cupissa Japania 14 maaottelussa vuodesta 2005 lähtien. Hän on voittanut 19 ottelua ja hävinnyt viisi ottelua. Aasian kisoissa Soeda on voittanut vuonna 2006 pronssia kaksinpelissä ja hopeaa joukkuekilpailussa sekä vuonna 2010 pronssia kaksinpelissä ja joukkuekilpailussa.


title: Puikkolaskenta

text: Puikkolaskenta on kiinalainen menetelmä, jossa tehtiin laskutoimituksia puikkojen avulla Kiinassa ja sen lähialueilla. Sitä käytettiin taistelevien läänitysvaltioiden aikakaudelta (476–221 eaa.) Ming-dynastiaan (1368–1644 jaa.) asti, jolloin puikkolaskenta korvattiin nopeammalla helmitaululla. Helmitaulu on nopeampi peruslaskutoimitusten suorittamiseen, mutta se on rajoitetumpi: sillä ei voi hyvin hahmottaa yhtälöitä eikä varsinkaan yhtälöryhmiä. Tämä varmasti osaltaan vaikutti siihen, että matriisilaskennan kehitys taantui useiksi vuosisadoiksi.


title: Puikkolaskenta

text:
Puikkolaskentaan tarvittavat välineet ovat kimppu laskentapuikkoja ja laskentapöytä. Laskentapuikot olivat yleensä bambusta tehtyjä, noin 12–15 cm pitkiä ja 2–4 mm paksuja, joskus eläintenluista tai norsunluusta ja jadesta (hyvin varakkailla kauppiailla). Laskentapöytä voi olla pöytälevy, puinen levy, jossa voi olla ristikko ja jota pidettiin pöydällä tai hiekalla.
Vuonna 1971 kiinalaiset arkeologit saivat kaivettua esiin Xinjiangin maakunnasta löydetystä haudasta kimpun hyvin säilyneitä eläintenluista valmistettuja laskentapuikkoja, jotka olivat säilytettynä silkkipussissa. Näiden arvioidaan olevan peräisin Han-dynastian ajalta (206 eaa. — 8 jaa). Vuonna 1975 löydettiin kimppu bambuisia laskentapuikkoja.


title: Puikkolaskenta

text: Tärkein tarvittava ”ohjelmisto” puikkolaskimen käyttöön oli 45-lauseinen kertotaulu, jota Kiinassa on käytetty ammoisista ajoista asti, nimeltään yhdeksän-yhdeksän taulu, jonka opettelivat ulkoa niin koululaiset kuin kauppiaat, virkamiehet ja matemaatikot. Muu tarvittava ohjelmisto on alla esitellyt algoritmit.


title: Puikkolaskenta

text: Puikkonumerot ovat ainoa järjestelmä, joka käyttää yhtä ainoaa merkkiä eri paikoissa osoittamaan mitä tahansa numeroa tai desimaalilukua. Ykkösten kohdalla ollessaan jokainen pystysuora puikko vastaa aina yhtä lisäkappaletta. Kaksi pystysuoraa tarkoittaa 2 näin aina lukuun 5 asti. Numerot 6-9 ilmoitetaan numeroa 5 edustavan vaakasuoran puikon ja pystysuorien puikkojen summana. Luvut, jotka ovat suurempia kuin 9 ilmoitetaan käyttäen kymmenjärjestelmään pohjautuvaa positiojärjestelmää. Luvut, jotka ovat itseisarvoltaan ykköstä pienempiä, ilmoitetaan desimaalilukuina. Parittomia kymmenenpotensseja (kymmenet, tuhannet, ... kymmenesosat jne.) ilmaisevat luvut laitetaan vaakasuoraan sekaantumisen välttämiseksi. Laskutoimituksia suoritettaessa ei yleensä käytetty apuviivoja tai ruudukkoa. Kuvassa on havainnollistettu sekaantumisen mahdollisuuksia: lukua 231 voisi luulla luvuiksi 51 tai 24.


title: Puikkolaskenta

text:
Puikkolaskennassa nollaa edusti aukko, joka toimi sekä numerona että paikan osoittajana. Kirjoitettaessa puikkonumeroita käytettiin samanlaista nollaa kuin arabialaisissa numeroissa. Oikealla olevassa kuvassa nollaa edustaa vain aukko.
Song matemaatikot käyttivät punaisia puikkoja positiivisille luvuille ja mustia negatiivisille luvuille. Toinen tapa on laittaa ykkösten päälle vinoon puikko kuvastamaan negatiivisuutta.


title: Puikkolaskenta

text: Desimaalilukuja käytettiin samalla tavalla kuin nykyisin. Esimerkkinä 1,1446154


title: Puikkolaskenta

text:
Arabialaisista numeroista poiketen puikkolaskenta itsessään perustuu yhteenlaskuun. Arabialaisista numeroista 1 ja 2 ei voi mekaanisesti yhdistämällä saada numeroa 3 kuten puikkoluvuilla.
Oheinen animaatio esittää lukujen 3748 ja 289 summaa.


title: Puikkolaskenta

text: Ylemmän luvun puikkojen määrä muuttuu laskutoimituksen aikana kun taas alemman luvun puikot häviävät.


title: Puikkolaskenta

text: Esimerkkinä ohessa esitetty 54-23 = 31


title: Puikkolaskenta

text:
Alla selitetty lainausvähennyslaskun vaiheet. Esimerkkinä 4231-789.Sun Zi (ei Sun Tzu, joka kirjoitti Sodankäynnin taidon) kuvasi kertolaskutoimituksen yksityiskohtaisesti kirjassa "Sun Zin matemaattinen klassikkoteos".
Oikealla esitettynä askeleet tulon 38 x 76 laskemiseksi.Vieressä olevassa animaatiossa on kuvattuna askeleet


title: Puikkolaskenta

text: formula_1Al-Khwarizm vei vuonna 825 Sunzin jakolaskualgoritmin muuttumattomana intialaisista lähteistä islamilaisiin maihin. Al-Khwarizmin kirja käännettiin latinaksi 1200-luvulla, ja Sunzin algoritmista kehittyi myöhemmin Euroopassa Galleyn jakolaskualgoritmi. Abu'l-Hasan al-Uqlidin vuonna 925 julkaistussa kirjassa "Kitab al-Fusul fi al-Hisab al-Hindi" ja Ḱushyar ibn Labbanin kirjassa "Hindulaiset laskuperiaatteet" olevat jakoalgoritmit ovat samat kuin Sunzun jakoalgoritmi.


title: Puikkolaskenta

text: Mikäli jakolaskusta jää jäännös, sekä jakaja että jakojäännös on jätettävä paikoilleen toistensa päälle. Liu Huin kommenteissa kirjaan Jiǔzhāng Suànshù (100-luku eaa.) eli "Matemaattisen taiteen 9 kappaletta" ylälukua kutsuttiin sanalla shi ja alalukua sanalla fa. Sun Zin laskemisklassikossa ylhäällä olevaa lukua kutsuttiin nimellä zi tai fenzi (kirjaimellisesti jakolaskun poika), ja alla olevaa kutsuttiin nimellä mu tai fenmu (kirjaimellisesti jakolaskun äiti). Fenzi ja Fenmu ovat osoittajan ja nimittäjän nykytermit. Kuvassa osoittaja 1 on edellisen tehtävän jakojäännös; 7 on jakaja, nimittäjä. Yhdessä ne muodostavat murtoluvun formula_3.


title: Puikkolaskenta

text:
formula_4
Tämä on kirjasta Jiǔzhāng Suànshù tehtävä I-7.


title: Puikkolaskenta

text: formula_5formula_6Kirjassa "Matemaattisen taiteen 9 kappaletta "kuvataan algoritmi korkeimman yhteisen tekijän löytämiseksi ja supistaminen. Korkein yhteinen nimittäjä löytyy Eukleideen menetelmällä vähentämällä iteratiivisesti aina isommasta luvusta pienempi kunnes erotus on yhtä suuri kuin vähentäjä. Oheinen animaatio kuvaa luvun formula_7 supistamista. Tässä tapauksessa korkein yhteinen nimittäjä on 25. Kun nimittäjän ja osoittajan jakaa luvulla 25 tulee formula_8


title: Puikkolaskenta

text: Kalenterin laatija ja matemaatikko He Chengtian käytti murtoluvun interpolointimenetelmää, jota hän kutsui ”päivä jakajan harmonisoinniksi” parantaakseen vanhaa likiarvoa iteroivasti lisäämällä ”heikompaan” murtolukuun vahvemman murtoluvun. Zu Chongzin arvo formula_9:lle formula_10 on saatettu löytää He Chengtianin menetelmällä.


title: Puikkolaskenta

text:
Kirjassa Jiuzhang suanshu, Matemaattisen taidon yhdeksän lukua, annettiin algoritmi lineaarisen yhtälöryhmän ratkaisemiseksi. Ongelmassa VIII-1 oletetaan, että 3 kimppua parasta laatua viljaa, 2 kimppua keskilaatua
ja yksi kimppu huonointa laatua on yhteensä 39 "doun "verran. Parasta 2, keskilaatua 3 kimppua ja 1 kimppu huonointa laatua on yhteensä 34 doun verran ja 1 kimppu parasta, 2 keskilaatuista ja 3 huonointa laatua on yhteensä 26 douta.
Selvitettävänä on, minkä verran parasta, keski- ja huonointa laatua.
Algebrallisesti tämä voidaan ilmaista kolmena yhtälönä, joissa on kolme tuntematonta.


title: Puikkolaskenta

text:
Tämä oli ratkaistu Jiuzhang suanshussa puikkolaskimella laittamalla luvut 3x4 matriisiin, jota on länsimaisen matriisiin verrattuna kierretty 90 astetta myötäpäivään.
Algoritmi:


title: Puikkolaskenta

text: Sen jälkeen, kun yllä olevaa eliminaatiota oli sovellettu oikeanpuoleiseen ja keskimmäiseen sarakkeeseen, matriisi saatettiin kolmiomuotoon


title: Puikkolaskenta

text: Huonointa laatua oli =formula_11 douta. Siitä saatiin helposti lasketuksi muiden laatujen osuudet: parasta laatua viljaa 9 dou formula_12 ja keskilaatua=4 dou formula_12>


title: Nokia N950

text: Nokia N950 on matkapuhelinvalmistaja Nokian vain ohjelmistokehittäjille saatavissa oleva MeeGo-käyttöjärjestelmällä toimiva QWERTY-näppäimistöllä varustettu kosketusnäytöllinen älypuhelin. Se on ns. beeta-versio ja saapuu kehittäjille ilman tukipalvelua tai mitään takuita.


title: Destroy!

text: Destroy! on Profane Omenin kolmas studioalbumi, joka julkaistiin syyskuussa 2011 levymerkillä Spinefarm Records.


title: Soita mulle (Reginan albumi)

text: Soita mulle on 7. syyskuuta 2011 julkaistu suomalaisen elektronista popmusiikkia soittavan Reginan neljäs albumi. Levy nousi julkaisunsa jälkeen Suomen virallisen listan sijalle 5 . Kappaleesta "Haluan sinut" julkaistiin single kesäkuussa 2011 .


title: Sokrates (täsmennyssivu)

text: Sokrates (; ; ) on kreikkalainen nimi.


title: Jesper Kokkonen

text: Jesper Kokkonen (s. 26. helmikuuta 1993 Tukholma, Ruotsi) on suomalais-ruotsalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Vimmerby HC:ssä. Hän on pelipaikaltaan vasen laitahyökkääjä. Kokkonen on maininnut esikuvakseen Henrik Zetterbergin.


title: Jesper Kokkonen

text: Kokkonen aloitti jääkiekkoilun Ruotsissa ja Flemingsbergs IK:n junioreissa. Hän pelasi sittemmin Hammarby IF:n ja Djurgårdens IF:n junioreissa, jonka jälkeen Kokkonen siirtyi Tampereen Ilvekseen kaudeksi 2008–2009. Hän pelasi kaudestaan noin puolet B- ja puolet C-junioreissa, joiden paras maalintekijä Kokkonen oli tehtyään runkosarjassa ja karsinnoissa yhteensä 21 osumaa. Kauden 2009–2010 päätteeksi hän voitti A-nuorten SM-pronssia. Helmikuussa 2011 Kokkonen palasi Ruotsiin ja hän pelasi loppukauden 2010–2011 MODO Hockeyn junioreissa, lähinnä seuran J18-joukkueessa.


title: Jesper Kokkonen

text: Toukokuussa 2011 Kokkonen teki kaksivuotisen SM-liigasopimuksen Ilveksen kanssa. Hän teki liigadebyyttinsä kauden 2011–2012 kuudennessa ottelussa 27. syyskuuta 2011 vieraissa Saimaan Palloa vastaan ja sai ottelussa jääaikaa 3.42 minuuttia. Ottelu jäi Kokkosen kauden ainoaksi SM-liigassa. Hän pelasi suurimman osan kaudestaan Ilveksen A-nuorissa, joiden toiseksi paras maalintekijä Kokkonen oli 16 osumallaan Tomi Wileniuksen jälkeen. Kokkonen keräsi myös 110 jäähyminuuttia, joilla hän sijoittui A-nuorten SM-liigan jäähypörssissä kolmanneksi.


title: Jesper Kokkonen

text: Kaudella 2012–2013 Kokkonen oli Ilveksen A-nuorten paras maalintekijä ja toiseksi paras pistemies Eero Savilahden jälkeen tehoilla 19+13=32. Hän pelasi kauden aikana myös kolme ottelua lainalla Mestis-joukkue Lempäälän Kisassa, mutta ei yhtään SM-liigaottelua. Kaudeksi 2013–2014 Kokkonen siirtyi vuoden mittaisella sopimuksella Ruotsin kolmanneksi korkeimmalla sarjatasolla I-divisioonassa pelanneen Hammarby IF:n riveihin. Hän voitti joukkueen sisäisen piste-, maali- ja syöttöpörssin tehoilla 29+18=47. Kokkonen jakoi sarjan maalipörssin kahdeksannen sijan Kiruna IF:n Niko Saarenpään ja HC Vita Hästenin Marcus Erikssonin kanssa. Helmikuussa 2014 Hammarby lainasi hänet loppukaudeksi samassa sarjassa pelaavaan Västerviks IK:hon. Kaudella 2014–2015 Kokkonen jatkaa Hockeyettan (ent. Ruotsin I-divisioona) -uraansa vuoden mittaisella sopimuksella Huddinge IK:ssa. Kaudeksi 2015–2016 hän siirtyi pikkuveljensä Robinin kanssa vuoden mittaisella sopimuksella Vimmerby HC:n paitaan. Kokkonen oli tehoilla 12+15=27 joukkueen paras maalintekijä Hampus Harlestamin ja Simon Dahlin kanssa sekä toiseksi paras pistemies Joonas Koskisen jälkeen. Hän voitti myös Vimmerbyn sisäisen tehotilaston lukemalla +9. Kaudella 2016–2017 Kokkonen oli joukkueen paras maalintekijä Kalle Östmanin kanssa 15 osumallaan ja hän voitti Vimmerbyn sisäisen tehotilaston lukemalla +11.


title: Jesper Kokkonen

text: Kokkonen pelasi alle 18-vuotiaiden Ivan Hlinkan muistoturnauksessa vuonna 2010 sekä World U-17 Hockey Challengessa vuonna 2009. Yhteensä hän on pelannut neljä nuorten ja 32 poikien maaottelua. Kokkonen palkittiin Pohjola-leirin parhaana pelaajana ja valittiin sen tähdistökentälliseen vuonna 2008.


title: Jesper Kokkonen

text: Kokkosen pikkuveli Robin pelaa myös Vimmerbyssä. Veljesten isä on kaudella 2010–2011 Lempäälän Kisan Mestis-joukkueen päävalmentajana toiminut Vesa Kokkonen. Vesa valmensi Ruotsissa 17 vuotta, jonka takia Jesper ja Robin ovat syntyneet ja saaneet siellä kiekko-oppinsa.


title: Aristoteles (täsmennyssivu)

text: Aristoteles (; ) on kreikkalainen nimi.


title: Leonésin kieli

text: Leonésin kieli ("llengua llionesa") on indoeurooppalainen kieli, joka kuuluu astur-leonilaisten kielten ryhmään. Kielellä on noin 25 000–50 000 puhujaa pääasiassa Leónin maakunnassa, Espanjassa ja joissakin portugalilaisissa kaupungeissa. Kieli käyttää latinalaista kirjaimistoa. Kieli oli puhuttua suuressa osassa Espanjaa 1200-luvulla, mutta nykyään se on pieni vähemmistökieli maan luoteisosissa. Ensimmäiset leonésinkieliset tekstit ovat 900-luvun loppuvaiheissa kirjoitettuja dokumentteja.


title: B in the Mix: The Remixes Vol. 2

text: B in the Mix: The Remixes Vol. 2 on yhdysvaltalaisen poplaulaja Britney Spearsin toinen remix-albumi. Se on tarkoitus julkaista 7. lokakuuta 2011. Albumi sisältää kolme remix-versioita Spearsin kolmelta edelliseltä studioalbumilta, Blackout (2007), Circus (2008) ja Femme Fatale (2011) sekä remix-versio kappaleesta 3.


title: Ontarion veteraanien muistomerkki

text: Ontarion veteraanien muistomerkki () on sotamuistomerkki Queen's Park -puistossa Toronton kaupungissa Kanadassa. Muistomerkki on 30 metriä pitkä graniittinen monumentti, johon on kaiverrettu kuvia Kanadan sotahistoriasta aina vuodesta 1867 alkaen. Muistomerkin suunnitteli Allan Harding MacKay. Muistomerkki valmistui vuonna 2006.


title: Miljoonan vuoden yksinäisyys

text: Miljoonan vuoden yksinäisyys: Kertomus maailmankaikkeuden ymmärtämisestä on Pekka Teerikorven vuonna 2007 julkaisema kirja tähtitieteen historiasta.


title: HMS Anemone (M48)

text: HMS Anemone (viirinumero K48 ja M48) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Anemone (M48)

text: Alus tilattiin 25. heinäkuuta 1939 Blythistä Blyth Shipbuilding and Dry Docks Company Limitediltä. Sen köli laskettiin 26. lokakuuta ja alus laskettiin vesille 22. huhtikuuta 1940. Alus valmistui 12. elokuuta.


title: HMS Anemone (M48)

text: "HMS Anemone" upotti Islannin eteläpuolella () 7. tammikuuta 1941 Regia Marinan sukellusveneen "RN Nanin". Alus pelasti 17. maaliskuuta 94 merimiestä vaurioituneelta brittiläiseltä kauppa-alukselta "Narivalta", jonka Saksan laivaston sukellusvene "U-600" oli torpedoinut. "HMS Anemone" yritti upottaa pahoin vaurioituneen aluksen tykkitulella tuloksetta. Sukellusvene "U-91" upotti lopulta aluksen ().


title: HMS Anemone (M48)

text: "HMS Anemone" ja "HMS Pennywort" poimivat merestä 54 merimiestä 18. maaliskuuta brittiläiseltä kauppalaivalta "Canadian Starilta", jonka sukellusvene "U-221" oli upottanut torpedoimalla ().


title: HMS Anemone (M48)

text: Alus ei ollut palvelusluettelossa lokakuussa 1945. Se myytiin marraskuussa 1949 Pelagosille, joka muutti sen poijuveneeksi Marinens Hovedverftillä Hortenissa Norjassa. Alus palasi telakalta 3. lokakuuta 1950 nimettynä Pelikaniksi.


title: HMS Anemone (M48)

text: Alus muutettiin valaanpyyntialukseksi 1951 Howaldtswerkellä Kielissä Saksassa. Sen viimeinen pyyntikausi oli 1961–1962, minkä jälkeen se makasi ankkurissa. Alus myytiin joulukuussa 1963 Greåkeriin, Østfold Skipsopphugningille joka nimesi sen Østfoldiksi. Se romutettiin 1. marraskuuta 1964.


title: Puna-armeijan muistomerkki (Olomouc)

text: Puna-armeijan muistomerkki () on muistomerkki puna-armeijalle. Puna-armeijan muistomerkki sijaitsee Olomoucin kaupungissa Olomoucin puistossa Määrin maakunnassa Tšekissä. Muistomerkki valmistui 15. heinäkuuta 1945, jolloin oli kulunut 68 päivää toisen maailmansodan päättymisestä Euroopassa. Muistomerkin suunnitteli arkkitehti Jaroslav Kovar Olomouc. Tyyliltään muistomerkki edustaa sosialistista realismia.


title: Tower Heist

text: Tower Heist on Brett Ratnerin ohjaama yhdysvaltalainen toiminta-komediaelokuva vuodelta 2011. Se kertoo New Yorkissa sijaitsevan rikkaiden asuttaman pilvenpiirtäjän palvelusväestä, joka saa selville rakennuksen omistajan syytäneen heidän rahansa pyramidihuijaukseen. Towerin vastaava johtaja kehittää suunnitelman ja saa mukaan lankonsa, ovimiehen, hissipojan, sisäkön ja häädetyn asukkaan. Taiturivarkaan avulla he päättävät ottaa oikeuden omiin käsiinsä.


title: Tower Heist

text: Kriitikot suhtautuivat elokuvaan penseästi, mutta näyttelijäsuoritukset saivat kehuja arvosteluissa. Kritiikistä huolimatta elokuva oli kassamenestys.


title: Tower Heist

text: Elokuvaa kuvattiin marraskuusta 2010 alkaen New York Cityssä läntisen Central Parkin ympäristössä. Tower-rakennusta esitti Donald Trumpin Trump International Hotel and Tower. Trump antoi elokuvan tekijöille luvan käyttää omistamiaan luksuslukaaleja, kuten International Hotelia, ulkokuvissa. "Tower Heistin" ryöstöjaksoa kuvattiin Macy'sin kiitospäivän paraatin aikoihin, ja tuotantoryhmä uusi tapahtuman vielä viikon päästä myöhempiä kohtauksia varten. Elokuvan pienissä cameorooleissa vilahtavat mm. näyttelijä Robert Downey Jr. sekä malli Kate Upton.


title: Tower Heist

text: Tower Heistin maailmanensi-ilta oli 24. lokakuuta 2011 Ziegfeld Theatressa New Yorkissa.


title: AEK Larnaka

text: Athletiki Enosi Kition () eli AEK Larnaka on larnakalainen jalkapalloseura. Seura perustettiin 1994, kun EPA Larnaka ja Pezoporikos Larnaka yhdistyivät. AEK pelaa Kyproksen korkeimmalla sarjatasolla Kyproksen jalkapalloliigassa. Kyproksen Cupin seura on voittanut 2004.


title: AEK Larnaka

text: Tilanne 28. syyskuuta 2011


title: David Petrasek

text: David Petrasek (s. 1. helmikuuta 1976 Jönköping) on ruotsalainen entinen jääkiekkopuolustaja. Hän pelasi urallaan Elitserienissä/SHL:ssä yhteensä 887 runkosarjaottelua tehopistein 98+210=308 ja 131 playoff-ottelua tehopistein 21+36=57. Petrasek keräsi runkosarjassa yhteensä 1188 jäähyminuuttia, joilla hän sijoittuu liigan kaikkien aikojen jäähypörssissä kolmanneksi. Petrasek on myös Elitserienin/SHL:n viidenneksi tehokkain puolustaja.


title: David Petrasek

text: Petrasek voitti urallaan HV71:ssä kolme Ruotsin-mestaruutta (1995, 2008 ja 2010) ja hän toimi joukkueen kapteenina kaudella 2013–2014. Petrasek kuului myös Ruotsin MM-hopeaa voittaneeseen joukkueeseen vuonna 2011. Hän pelasi myös kahtena kautena KHL:ssä. Petrasek oli pelityyliltään kahden sunnan puolustaja, joka laukoi oikealta.